hotchpotch/miracl-hf-unified huggingface dataset:
ఉప్పాడ రంగబాబు
ఉప్పాడ రంగబాబు ఆంధ్రప్రదేశ్ శాసనసభ సభ్యుడు. ఇతడు భారత జాతీయ కాంగ్రెసు సభ్యునిగా ఇచ్ఛాపురం శాసనసభ నియోజకవర్గం నుండి 1955 లో శాసనసభ్యునిగా ఎన్నికయ్యాడు.
రంగబాబు 9-10-1925 తేదీన జన్మించాడు. ఇంటర్ మీడియట్ విద్యానంతరం 1942 లో రాజకీయాలలో ప్రవేశించాడు. 1950 వరకు ఆంధ్రప్రదేశ్ కాంగ్రెస్ పార్టీ సభ్యునిగా, తరువాత ప్రజాపార్టీలోను, లోక్ పార్టీలోను సభ్యుడుగా ప్రజాసేవలను అందించాడు. ఇతడు ఆంధ్రప్రదేశ్ శాసనసభలో జిల్లా ప్రొహిబిషన్ కమిటీలోను మరియు ప్లానింగు కమిటీలోను సభ్యునిగా సేవ చేశాడు.
ఇతడు 1972లో తిరిగి ఇచ్ఛాపురం నియోజకవర్గం నుండే శాసనసభ్యునిగా ఎన్నికయ్యాడు.
ఫాంటమ్ లింబ్స్
పాంటమ్ లింబ్ అంటే ఛేదించిన లేదా లేని కాలు/చేయి ఇంకా శరీరాన్ని అంటిపెట్టుకునేవుందనీ, ఇంకా మిగతా శరీరభాగాలతో సక్రమంగా కదులుతోందనే అనుభూతి కలగడం. అంగచ్ఛేదన అనుభవం ఉన్నవారిలో దాదాపుగా 60 నుంచి 80% వ్యక్తులకు ఫాంటమ్ అనుభూతులు వారి ఛేదించిన కాలు/చేయికి సంబంధించి కలుగుతుంది, అలానే ఈ అనుభూతుల్లో అత్యధికం నొప్పితో కూడినవి. ఫాంటమ్ అనుభూతులు చేతులు, కాళ్ళే కాకుండా ఇతర శరీరభాగాలు తీసివేసినప్పుడు కూడా కలగవచ్చు, ఉదాహరణకు వక్షోజ కాన్సర్ కారణంగా వక్షోజాలు తీసివేసినప్పుడూ, దంతం తీసివేసినప్పుడు (ఫాంటం పన్నుపోటు) లేదా కన్ను తీసేసినప్పుడూ(ఫాంటమ్ ఐ సిండ్రోమ్). విరిగిన ఎముకలకు కూడా ఈ స్థితి గాయం తగిలిన సంవత్సరాల అనంతరం కలగినట్టు నమోదయ్యింది. పోయిన కాలుసేతులు అప్పుడప్పుడు చిన్నవైనట్టు, వంకర తిరిగి, బాధాకరమైన స్థితిలో ఉన్నట్టు అనుభవం కలగుతుంటుంది. అప్పుడప్పుడు ఆందోళన, ఒత్తిడి, వాతావరణంలోని మార్పుల వల్ల నొప్పి తీవ్రం అవుతుంది. చాలాసార్లు ఫాంటమ్ లింబ్ నొప్పి వస్తూపోతూంటుంది. కాలం గడిచే కొద్దీ సాధారణంగా నొప్పిలోని తీవ్రత, తరచుదనం బాగా తగ్గిపోతూంటుంది.
అన్ని ఫాంటమ్ లింబ్స్ బాధాకరం కావు, రోగులు లేని శరీరభాగానికి దురద, పట్టేయడం వంటివి అనుభవించవచ్చు, లేదా దాంతో వస్తువుల తీయాలని, అడుగేయాలని చూడొచ్చు. ఉదాహరణకు, రామచంద్రన్, బ్లకెస్లీ ఆయా శరీరభాగాలను రోగులు వర్ణించే తీరుకు అవి ఉండాల్సిన తీరుకు సంబంధం ఉండదని వివరించారు, ఒక రోగి తన ఫాంటమ్ చేయి ఆరు అంగుళాలు చిన్నగా ఉందని తెలిపింది.
చేతులు/కాళ్ళు లేకుండా జన్మించినవారు, పక్షవాతం వల్ల పనిచేయనివారూ కూడా కొద్ది తేడాతో ఫాంటమ్ నొప్పి అనే కొద్ది తేడా అనుభూతి పొందుతూంటారు. లేని చేయి/కాలును ఉత్తేజితం చేసే నరంలో నొప్పి కలిగినప్పుడు ఫాంటమ్ నొప్పి ఏర్పడుతుంది. బర్నింగ్ సెన్సేషన్ వంటిది ఏర్పడుతూంటుంది, ఇది కొంతమందికి చాలా బాధాకరమైనది అవుతూంటుంది, అనుభూతి విషయంలో వ్యక్తుల మధ్య విస్తృతమైన తేడాలుంటాయి. కొందరు వెచ్చదనం, చల్లదనం, దురద, నొక్కడం, జలదరించడం వంటివి అనుభూతి చెందుతూంటారు.
లుకులాపు లక్ష్మణదాసు
లుకులాపు లక్ష్మణదాసు ఆంధ్ర ప్రదేశ్ శాసనసభ్యుడు. ఇతడు భారత జాతీయ కాంగ్రెస్ సభ్యునిగా పాతపట్నం శాసనసభ నియోజకవర్గం నుండి 1955 తొలిసారిగా ఎన్నికయ్యారు.
లక్షణదాసు 1916 లో జన్మించాడు. బి. కాం. చదువుతున్న కాలంలోనే 1939లో ఆంధ్ర విశ్వవిద్యాలయ విద్యార్థిసంఘ ప్రధాన కార్యదర్శిగా పనిచేశాడు. తొలిసారిగా 1942లో కాంగ్రెస్ ఉద్యమములో ప్రవేశించాడు. అనంతరం 1948 శ్రీకాకుళం కోఆపరేటివ్ సెంట్రల్ బ్యాంకు డైరెక్టరుగాను, 1949-53 సెంట్రల్ బ్యాంకు ఉపాధ్యక్షుడుగా, ఆంధ్రరాష్ట్ర రైతు కాంగ్రెస్ ప్రధాన కార్యదర్శి, ఆంధ్రరాష్ట్ర కాంగ్రెస్ సహాయ కార్యదర్శి, 1950 లో జిల్లా బోర్డు మెంబరు, రాష్ట్ర హరిజన సేవా సంఘ కార్యవర్గ సభ్యుడుగా వివిధ పదవులను నిర్వహించారు. 1952 లో అవిభక్త మద్రాసు రాష్ట్ర శాసనసభలో సభ్యుడుగా ఎన్నికయ్యాడు. ఇతనికి విద్యాభివృద్ధి, రైతు ఉద్యమము, సహకార ఉద్యమము అంటే ప్రత్యేక అభిమానం.
శారద (పత్రిక)
శారద ఒక తెలుగు మాసపత్రిక. ఇది 1925 సంవత్సరంలో ప్రారంభించబడింది. దీనికి ప్రారంభ సంపాదకులు : నడింపల్లి వెంకటలక్ష్మీనరసింహారావు మరియు శీలం జగన్నాధరావు.
దాసరి ప్రసాదరావు
దాసరి ప్రసాదరావు (జననం. జనవరి 21 1950) భారతదేశానికి చెందిన కార్డియో థొరాసిక్ సర్జన్. ఆంధ్ర ప్రదేశ్ రాష్ట్రంలో తొలి కరోనరీ బైపాస్ సర్జరీ చేసిన వ్యక్తిగా ప్రసిద్ధి చెందారు. ప్రజలకు అందుబాటులో వైద్యసేవలందిస్తున్నారు. ఆయన చేసిన సేవలకుగాను 2001 లో భారతదేశం పద్మశ్రీ పురస్కారంతో గౌరవించింది. కేర్ హాస్పటల్ లో ఛీఫ్ కార్డియో థొరాసిక్ సర్జన్ గా, వైస్ చైర్మన్ గా, మేనేజింగ్ డైరక్టరుగా వ్యవహరించారు. ఆధునిక వైద్యం జనసామాన్యానికి అందుబాటులో ఉండేటట్లు చేయదానికి విశేష కృషి చేసారు.
ఆయన ప్రకాశం జిల్లా కొప్పోలు గ్రామంలో 1948 ఆగస్టు 10 న జన్మించారు. స్థానిక ప్రాథమిక పాఠశాల, ఉన్నతపాఠశాలలో విద్యనభ్యసించారు. గుంటూరు మరియు విజయవాడ కళాశాలలలో గ్రాడ్యుయేషన్ పూర్తిచేసారు. ఆయన ఆంధ్ర ప్రదేశ్ లోని గుంటూరు లో వైద్య పాఠశాలను ప్రారంభించారు. అదే పాఠశాలలో జనరల్ సర్జరీ రెసిడేన్సీని పూర్తిచేసారు. ఆయన ఎం.బి.బి.ఎస్. మరియు ఎం.ఎస్. లను గుంటూరు మెడికల్ కాలేజీలో పొందారు. కొత్తగా గుండె ఆపరేషన్లలో ఉన్న ఆధునిక పోకడలకు ఆకర్షితులైనారు. ఆయన ఆల్ ఇండియా ఇనిస్టిట్యూట్ ఆఫ్ మెడికల్ సైన్సెస్ కు రెసిడెంట్ గా కార్డియో సర్జరీ విభాగంలో చేరారు. ఆయన 1979 లో అచట ఎం.సిహెచ్ (గుండె శస్త్ర చికిత్స) డిగ్రీ పొందారు.
వైద్య విద్యను పూర్తిచేసిన తరువాత విదేశాలకు వెళ్లి హార్ట్ సర్జరీ విభాగంలో పరిశోధనలు చేసారు. ఆయన న్యూజీలాండ్ మరియు ఇంగ్లాండ్ దేసాలకు వెళ్ళి గుండే ఆపరేషన్లపై శిక్షణ పొందారు. ఆయన న్యూజీలాండ్ లో ప్రముఖ వైద్యులు సర్ బ్రియాన్ గెర్లాండ్ బర్రాట్-బోయేస్ (1924-2006) తో కలసి పనిచేసారు. ఆయన వద్ద ఆక్లాండ్ లోని గ్రీన్ లేన్ హాస్పటల్ లోశిక్షణపొందారు.
ఆయన 1985 లో హైదరాబాదు వచ్చారు. హైదరాబాదు లోని నిజాం ఇనిస్టిట్యూట్ ఆఫ్ మెడికల్ సైన్సెస్ లో కొరోనరీ బైపాస్ సర్జరీ ఆపరేషన్లు ప్రారంబించారు. నిజాం ఇనిస్టిట్యూట్ ఆఫ్ మెడికల్ సైన్సెస్ ప్రాగ్రాం లో అనేక గుండే శస్త్ర చికిత్స పద్ధతులు ప్రవేశపెట్టబడినవి.
యు.ఎస్.ఎ లో షేర్ ఫౌండేషన్ ద్వారా మెదిసిటి అనే కొత్త హాస్పటల్ ప్రారంభించబడింది. 1994 లో కార్డియో సర్జరీ ప్రోగ్రాం ప్రారంభించబడింది. 1997 లో ఒక కొత్త కంపెనీ "క్వాలిటీ కేర్ ఇండియా లిమిటెడ్" పేరుతో ప్రారంభించబడింది. దాని డైరక్టరుగా మరియు వైస్ చైర్మన్ గా ప్రసాదరావు ఉన్నారు. ఈ హాస్పటల్ లో కార్డియో సర్జరీ అనేది మూలస్తంభం.
ఆయన అనేక వ్యాధుల కొరకు సెల్ టెక్నాలజీస్ మరియు పునరుత్పాదక మందులను అభివృద్ధిచేయుటకు పరిశోధనలు కొనసాగిస్తున్నారు. అదనంగా ఆయన "ద ఆనల్స్ ఆఫ్ థొరాసిస్ సర్జరీ"తో పాటు అనేక పరిశోధనా పత్రాలను వెలువరించారు. ఆయన "ఆసియన్ కార్డియోవాస్కులర్ అండ్ థొరాసిస్ ఆనల్స్" అనే అంశం పై పరిశోధనలు చేసారు."
ఆయన క్వాలిటీ కేర్ ఇండియా లిమిటెడ్ సంస్థ మరియు దాని అనుబంధ హాస్పటల్స్ కు సహ వ్యవస్థాపకులు. ఆయన నానో హాస్పటల్ లిమిటెడ్ వ్యవస్థాపకులు.
దాసరి ప్రసాదరావు 1974 లో రాష్ట్ర వైద్యమంత్రి అయిన కొడాటి రాజమల్లు కుమార్తె అయిన ప్రొఫెసర్ విజయలక్ష్మీని వివాహమాడారు. ఆయనకు ఇద్దరు కుమార్తెలు.వారు సునేత్రి ప్రియాంక దేశాయ్ మరియు మను విద్యా దాసరి.
చిట్టూరి సత్యనారాయణ
చిట్టూరి సత్యనారాయణ (అక్టోబరు 6 1913 - ఏప్రిల్ 19 2012) భారతదేశ ఇ.ఎన్.టి నిపుణుడు. ఆయన భారత రాష్త్రపతికి వ్యక్తిగత వైద్యుడుగా పనిచేసారు.
ఈయన తూర్పు గోదావరి జిల్లా లోని పామర్రు గ్రామంలో సర్వారాయుడు, సుభద్ర దంపతులకు అక్టోబరు 6 1913 న జన్మించారు. స్కూల్ ఫైనల్ విద్యార్థిగా ఉన్నప్పుడే ఉప్పు సత్యాగ్రహంలో పాల్గొన్నారు. పిడుగు, వీరకేసరి లిఖిత పత్రికలను పంపిణీ చేశారు. 1944 లో మద్రాసు విశ్వవిద్యాలయం నుండి ఎం.బి.బి.ఎస్. పట్టా తీసుకోవడంతో వైద్యునిగా వృత్తి జీవితం ప్రారంభించారు. చెవి, ముక్కు, గొంతు విజ్ఞానంలో ఎం.ఎస్. చేసారు.అమెరికాలో ఎఫ్.ఐ.సి.ఎస్, ఎఫ్.సి.సి.పి, ఎఫ్.ఎ.సి.ఎస్. డిగ్రీలను ఇండియన్ అకాడమీ ఆఫ్ మెడిసన్ లో ఎఫ్.ఎ.ఎం.ఎస్. డిగ్రీని అందుకున్నారు. మద్రాసు జనరల్ ఆసుపత్రి సూపరింటెండెంట్ గా, ప్రొఫెసర్ గా విశిష్ట సేవలను అందించారు. నలుగురు రాష్ట్రపతులకు శస్త్రచికిత్సలు చేసి వారి ప్రసంశలు చూరగొన్నారు.
తాను నేర్చుకున్న ఆధునిక వైద్యం ప్రాచీన విజ్ఞానంలోని నిగూఢ శాస్త్ర సత్యాలను పరిగణనలోకి తీసుకోవడం లేదని అధర్వణ వేదాన్ని అధ్యయనం చేసారు. వేదపండితుల వద్ద శిక్షణ పొందారు. అధర్వణ వేదం నుండి అనేకానేక గర్బ నిరోధక పద్ధతులను వెలికితీసి, తమ వైద్య శాస్త్ర చరిత్రలో పొందువరిచారు. ప్రాచీన వైద్య విధానాలను మధించారు.
ఇ.ఎన్.టి స్పెషలైజేషన్ గా పలు పరిశోధనలు చేసారు. వివిధ వైద్య పరిశోధక పత్రికలలో అనేక పరిశోధన వ్యాసాలు వ్రాసారు. ఎం.జి.రామచంద్రన్ తమిళనాడు ముఖ్యమంత్రి కాక ముందు జరిగిన ఒక దాడిలో ఒక తూటా ఆయన కపాలం దిగువన సైనస్ మార్గంలో ఒక చోట చిక్కుకుపోయి, వైద్యులకే సమస్యగా మారింది. క్లిష్టమైన శస్త్రచికిత్స చేసి ఆయన చాకచక్యంగా జూన్ 12 1967 న ఆ తూటాను తీసేసారు. తన 83 వ యేట గాంధీ శాంతి బృంధం తరపున అమెరికా మొదలగు దేశాలలో రాజాజీ వెంట వెళ్లారు. ప్రపంచ ఆరోగ్య సంస్థ నుంచి గౌరవ పురస్కారం అందుకున్నారు.టోక్యోలో జపాన్ క్రౌన్ ప్రిన్స్ చేతుల మీదుగా ప్రతిభా పురస్కారం అందుకున్నారు.
ఈయన వారసులలో దాదాపు అందరూ వైద్యులే. ఈయన అనేక మంది రాష్ట్రపతులకు వ్యక్తిగత వైద్యుడు వైద్య పరిశోధకుడు అయిన డాక్టర్ చిట్టూరికి వ్యాధిగ్రస్తులకు సాంత్వన చేకూర్చడమే ధ్యేయం.
ఆయన 2012 లో మరణించారు.
ఈదర (అయోమయ నివృత్తి)
ఈదర, కృష్ణా జిల్లా, అగిరిపల్లి మండలానికి చెందిన గ్రామము.
ఈదర తెలుగువారిలో కొందరి ఇంటిపేరు.
రేగులవరం తండా
"రేగులవరం తండా" గుంటూరు జిల్లా మాచెర్ల మండలానికి చెందిన గ్రామం. 
జిల్లాలో మారుమూలగా ఉన్న ఈ తండాలో సౌకర్యాలు అంతంతమాత్రం. ఎలాంటి వసతులూ లేని మారుమూల ప్రాంతం ఇది. ఈ తండాలో శ్రీ రమావత్ సత్యనారాయణనాయక్, దేవీబాయి దంపతుల కుమార్తె మౌనిక, ఆరవ తరగతి నుండియే చదువుతోపాటు క్రీడలలో గూడా ఉత్సాహంతో శిక్షణపొoదుచున్నది. ఈమె ఇటీవల, 10వ తరగతి పరీక్షలలో, 8.3 గ్రేడ్ మార్కులతో ఉత్తీర్ణురాలయినది. ఈమె సాఫ్ట్ బాల్ క్రీడలో రాణించుచున్నది. ఈమె క్రీడా మైదానంలోకి అడుగుపెడితే పతకం సాధించాల్సిందే. ఈమె రాష్ట్ర, జాతీయ స్థాయి పోటీలలో పాల్గొని పలు పతకాలు సాధించుచూ పలువురి ప్రశంసలు పొందుచున్నది. [1]
[1] ఈనాడు గుంటూరు రూరల్; 2015,జూన్-10; 5వపేజీ.
విష్ణు సఖారాం ఖాండేకర్
విష్ణు సఖారాం ఖాండేకర్ పేరుపొందిన మరాఠీ రచయిత. ఈయన మహారాష్ట్రకు చెందిన వ్యక్తి. ఈయన 11 జనవరి 1898న జన్మించారు. జ్ఞానపీఠ పురస్కారమందుకున్న తొలి మరాఠీ రచయిత.
హంసలేఖ
హంసలేఖ సినీ సంగీతదర్శకుడు, పాటల రచయిత. ఈయన దక్షిణ భారత సినిమాలకు, ప్రత్యేకించి కన్నడ సినిమాలకు పని చేస్తారు. 1980లలో ఈయన తన సినీ ప్రస్థానాన్ని మొదలుపెట్టారు. ఈయన కొన్ని సినిమాలకు స్క్రీన్ ప్లే, సంభాషణలు, నేపథ్య సంగీతం కూడా అందించారు. దాదాపు 300 సినిమాలకు పాటలను వ్రాసి, సంగీతమందించారు.
హంసలేఖకు నాదబ్రహ్మ అనే బిరుదు ఉంది, యువతరాన్ని ఆకట్టుకునేలా పాటలను వ్రాసి, సంగీతమివ్వడం ఈయన ప్రత్యేకత. సినిమా పంథాకు ఆనుగుణంగా జానపద, పాశ్చాత్య బాణులను అందించడంలో సమర్ధుడు. ఎందరో గాయనీగాయకులను, రచయితలనూ, సంగీతదర్శకులనూ ఈయన సినిమా ఇండస్ట్రీకి పరిచయం చేసారు.
కడలెకాయి పరిశే
కడలెకాయి పరిశే (కన్నడ: ಕಡಲೆಕಾಯಿ ಪರಿಶೆ), సంవత్సరానికి ఒక సారి బెంగుళూరులో జరుపుకునే వేరుశనగకాయల సంత. ఈ రెండు రోజుల సంత బసవన్గుడి లోని దొడ్డ గణపతి ఆలయం వద్ద జరుగుతుంది. వేరుశనగలే కాకుండా ఈ సంతలో గాజులు, సాంప్రదాయ బొమ్మలు, మట్టి వస్తువులు, ప్లాస్టిక్ గాజుతో చేసిన బొమ్మలు, గోరింటాకు పెట్టే అంగళ్ళు ఉంటాయి. బజ్జీ, బోండా, పంచదార చిలకలు, చక్కర తో చేసిన కొన్ని మిఠాయిలు, రంగు రంగు సోడా నీళ్ళు అమ్ముతారు. ఈ సంతని ప్లాస్టిక్ రహితంగా పర్యావరణానికి హాని కలగకుండా ఉండటం కోసం 2015లో బీఎంఎస్ కళాశాల విద్యార్థులు 50,000 వస్త్రపు సంచులని అమ్మకపుదారులకి పంచారు.
కడలెకాయి పరిశే, కన్నడ భాష పదం, దీనర్ధం వేరుశనగకాయల సంత అని వస్తుంది.
ఒకప్పుడు బసవన్గుడి ప్రాంతం సుంకేనహళ్ళి, గుట్టహళ్ళి, మావళి, దాసరహళ్లి ఇంకా ఇతర గ్రామాల మధ్య ఉండేది. ఈ అన్ని ఊర్లలోనూ వేరుశనగ ప్రధాన పంట. ప్రతి పొర్ణమి నాడు ఒక ఎద్దు ఈ పంట పొలాల్లోకి చొరబడి పంటకు నష్టం కలిగించేది. రైతులంతా కలిసి బసవ(శివుడి వాహనమైన నంది) ని ప్రార్థించి, పూజలు చేసి వారి తోలి కోతను సమర్పిస్తామని మొక్కుకున్నారు.
కొద్ది కాలానికే ఆ ప్రాంతంలో ఒక నంది విగ్రహం బయట పడింది. ఆ విగ్రహం పెరుగుతూ ఉంటే రైతులు దాని తలపై ఒక మేకు ను గుచ్చారు, అక్కడితో ఆ విగ్రహం పెరగటం ఆగిపోయింది. ఈనాటికీ ఆ మేకు త్రిశూలం ఆకారంలో నంది విగ్రహం పై కనిపిస్తుంది. తరువాత 1537లో కెంపెగౌడ దొడ్డ బసవ కి ఒక గుడి కట్టి అక్కడ ఈ విగ్రహాన్ని ప్రతిష్టించాడు. ఈ గుడిని ఎద్దు గుడి అంటారు. అప్పటి నుండి ప్రతి ఏడాది రైతులు తమ తొలి పంటను ఇక్కడకు తెచ్చి సమర్పించుకుంటారు. ఆ పూజ జరిగే సమయంలోనే సంత కూడా జరుగుతుంది.
వేరుశనగ పండగ : http://bangalore.citizenmatters.in/articles/view/52-arts-and-culture-heritage-fun-in-a-nutshell-kadlekai-parishe
తమ్మవరం (కొరిశపాడు)
"తమ్మవరం (కొరిశపాడు)" ప్రకాశం జిల్లా కొరిశపాడు మండలానికి చెందిన గ్రామము..
తమ్మవరం-2 ఎతిపోతల పథకం:- ఈ పథకం పూర్తి అయినచో. తమ్మవరం, ఎర్రబాలెం, తిమ్మనపాలెం, మేదరమెట్ల, సోమవరప్పాడు, దైవాలరావూరు, కొరిశపాడు మరియు నాగులుప్పలపాడు మండలంలోని కె.తక్కెళ్ళపాడు, కొత్తకోట గ్రామాలలోని 1,740 మంది రైతులకు సంబంధిచిన 4,600 ఎకరాలకు సాగునీరు అందుతుంది. [1]
శ్రీ కాశీ విశ్వేశ్వరస్వామివారి ఆలయం.
వరి, అపరాలు, కాయగూరలు
వ్యవసాయం, వ్యవసాయాధారత వృత్తులు
[1] ఈనాడు ప్రకాశం/అద్దంకి; 2015,జూన్-10; 2వపేజీ.
భారత-బంగ్లాదేశ్ ఎన్‌క్లేవులు
ఇండో-బంగ్లాదేశ్ ఎన్‌క్లేవులు, లేదా చిత్‌మహళ్ళు (బెంగాలీ: ছিটমহল చిత్‌మొహొల్), కొన్నిసార్లు పాషా ఎన్‌క్లేవులుగా పిలిచే, ప్రాంతాలు భారత-బంగ్లాదేశ్ సరిహద్దుల్లో భారతదేశంలోని పశ్చిమ బంగ, త్రిపుర, అసోం మరియు మేఘాలయాల్లోనూ, బంగ్లాదేశ్ లోనూ ఉన్న ఎన్‌క్లేవులు. ఎన్‌క్లేవ్ అన్న పదానికి పూర్తిగా వేరే దేశపు భూభాగాలు చుట్టుముట్టిఉన్న ప్రాంతాలు. 106 భారతీయ ఎన్‌క్లేవులు ఉండగా, 92 బంగ్లాదేశీ ఎన్‌క్లేవులు ఉన్నాయి, వీటిలో 102 ప్రథమశ్రేణి భారత ఎన్‌క్లేవులు కాగా, వీటిలోని 71 భారత ప్రధానభూభాగంలో ఉన్న బంగ్లాదేశీ ప్రథమశ్రేణి ఎన్‌క్లేవులు. మొత్తం ఎన్‌క్లేవుల్లో 24 ద్వితీయ శ్రేణి ఎన్‌క్లేవులు లేదా కౌంటర్-ఎన్‌క్లేవులు (21 బంగ్లాదేశీ, 3 భారత), తుదకు ఒక కౌంటర్-కౌంటర్ ఎన్‌క్లేవ్(బంగ్లాదేశ్ లోని భారతదేశం ప్రాంతంలో మళ్ళీ బంగ్లాదేశ్ ప్రాంతం ఉండగా దానిలో ఈ ఎన్‌క్లేవ్ నెలకొంది) కూడా ఉంది. 2010లో నిర్వహించిన సంయుక్త జనగణనలో, 51,549 మంది ఈ ఎన్‌క్లేవుల్లో నివసిస్తున్నారు; వారిలో 37,334 మంది బంగ్లాదేశ్ లోని భారత ఎన్‌క్లేవుల్లో మిగిలినవారు భారతదేశంలోని బంగ్లాదేశీ ఎన్‌క్లేవుల్లో ఉన్నారు.
1974లో ఎన్‌క్లేవులను ఇచ్చి పుచ్చుకునేందుకు, అంతర్జాతీయ సరిహద్దులు సరళీకరించేందుకు ఉద్దేశించిన భూసరిహద్దు ఒప్పందంపై భారత, బంగ్లాదేశ్ ప్రధానులు సంతకాలు చేశారు. అయితే 41 సంవత్సరాల తర్వాత దీనికి సంబంధించి 7 మే 2015న భారత రాజ్యాంగానికి 100వ సవరణను భారత పార్లమెంటు ఆమోదించాకనే, ఒప్పందపు సవరించిన ప్రతి స్వీకరించారు. 6 జూన్ 2015న ఆమోదం పొందిన ఈ ఒప్పందం ప్రకారం, భారత ప్రధానభూభాగంలో ఉన్న 51 బంగ్లాదేశీ ఎన్‌క్లేవులను (( విస్తరించి ఉన్నాయి) భారతదేశం స్వీకరించగా, బంగ్లాదేశ్ ప్రధానభూభాగంలో విస్తరించిన 111 భారతీయ ఎన్‌క్లేవులు ( విస్తరించివున్నాయి) బంగ్లాదేశ్ కు చెందుతాయి. ఎన్‌క్లేవుల్లో నివాసం ఉంటున్నవారిని ప్రస్తుతం ఉంటున్నచోటే ఉండి కొత్తదేశపు పౌరసత్వాన్ని పొందేందుకైనా, లేదా తమకు నచ్చిన దేశానికి వెళ్ళిపోయేందుకైనా అనుమతిస్తారు.
నిత్యావసర వస్తువులు తెచ్చుకునేందుకు, పిల్లలను చదివించేందుకు, కాన్పు కోసం దగ్గరలోని ఆసుపత్రికి వెళ్ళేందుకు ఎన్‌క్లేవుల్లోని ప్రజలు ఊరు దాటినా సాంకేతికంగా వేరే దేశపు సరిహద్దుల్లోకి ప్రవేశించినందుకు జైలుశిక్షలు అనుభవించేవారు. లేదంటే వారి నివాసాన్ని, పేర్లను తప్పుగా చెప్పాల్సివచ్చేది. ప్రధాన భూభాగంలోని వ్యక్తులు వీరికి ఐడెంటిటీని కూడా అమ్మేవారు. జూన్ 2015లో భారత-బంగ్లాదేశ్ భూసరిహద్దు ఒప్పందం వల్ల ఏ ప్రధాన భూభాగంలోని ప్రాంతాలు ఆ దేశంలో కలిసినందుకు ఎన్ క్లేవుల ప్రజలు సంతోషిస్తున్నారు. భారత-బంగ్లదేశ్ భూసరిహద్దు ఒప్పందం వల్ల 51వేలకు పైగా ఇరు దేశాల ప్రజల పౌరసత్వ సమస్య తీరింది.
నాగభైరవ
నాగభైరవ తెలుగువారిలో కొందరి ఇంటిపేరు.
దండు విశ్వేశ్వరరాజు
దండు విశ్వేశ్వరరాజు అంతరిక్ష శాస్త్రవేత్త.ఉపగ్రహ పరిశోధకుడు.
దండు విశ్వేశ్వరరాజు విశాఖపట్టణం జిల్లా ఎస్.రాయవరం తాలూకా లింగరాజు పాలెంలో నవంబరు 22 1943 న జగ్గరాజు, సత్యవతిదేవి దంపతులకు రెందవ సంతానంగా, మొదటి పుత్రునిగా జన్మించారు. వారి పూర్వీకులు తూర్పుగోదావరి జిల్లా మల్లెపూడి గ్రామానికి చెందినవారు. 1940లో వాళ్ళ కుటుంబం పిల్లలకు మంచి విద్యనందుంచుటకు విశాఖపట్టణం వచ్చారు. ఆయన ప్రారంభ విధయను కాథలిక్ మిషనరీ పాఠశాల, విశాఖపట్టణంలో పూర్తిచేసారు. తరువాత విశ్వేశ్వరరాజు కుటుంబం మరల వారి స్వగ్రామానికి వెళ్ళింది. ఆయన భీమవరంలోని డబ్ల్యూ.జి.బి (ప్రస్తుతం డి.ఎన్.ఆర్) కళాశాలలో పి.యు.సి చదివారు. 1961 లో పి.యు.సి పూర్తిచేసిన తదుపరి తన 17వ యేట సీతాదేవిని వివాహం చేసుకున్నారు. 1966లో ప్రభుత్వ ఇంజనీరింగ్ కళాశాల, కాకినాడలో బి.ఇ చేసారు. 1966 లో వరంగల్ లోని ఎం.టెక్ పూర్తిచేసారు.
1968 నవంబరులో ఇస్రో (ఇండియన్ స్పేస్ రీసెర్చి ఆర్గనైజేషన్), తిరువనంతపురం (కేరళ) లో ప్రవేశించి, స్పేస్ క్రాఫ్ట్ టెలిమెట్రీ సిస్టమ్స్ అధిపతిగా చేరారు. 1972 నాటి వరకు వివిధ హోదాలలో స్పేస్ క్రాప్ట్ ఎలక్ట్రానిక్ డివిజన్ లో పనిచేసారు. రష్యా నుండి 1975, ఏప్రిల్ లో తొలి భారతీయ ఉపగ్రహం "ఆర్యభట్ట" ప్రయోగ సమయంలో పాల్గొన్న పిన్న వయసు శాస్త్రవేత్తగా గుర్తింపు పొందారు. ఆ తరువాత నేషనల్ రిమోట్ సెన్సింగ్ ఏజెన్సీ (హైదరాబాదు) లో నెట్ లైట్ ఎర్త్ స్టేషన్స్ డివిజన్ కు అధిపతిగా పనిచేసారు. ఈయన డిసెంబరు 31 1992 న పదవీవిరమణ చేసి సుసీ స్పేస్ టెక్ ప్రైవేట్ లిమిటెడ్ స్థాపించారు. దిగుమతి చేసుకోనవసరం లేకుండా హై టెక్నాలజీ ఉత్పత్తులను తయారుచేస్తున్నారు. 1996-97 లో ప్రత్యేక ఉత్పత్తులను అమెరికాకు ఎగుమతి చేసారు.
మనదేశంలో తొలిసారిగా హైదరాబాద్ సమీప షాద్ నగర్ లో రిమోట్ సెన్సింగ్ ఎత్ స్టేషన్ ను నెలకొల్పడంతో (1979) విశేష కృషిచేసారు. వివిధ రంగాల మీద ఎర్త్ రిసోర్సెస్ డేటాను సేకరించడంలో మన దేశం ప్రపంచంలో ఐదవ దేశంగా రూపొందింది. 1982 లో డిప్యూటీ డైరక్టరుగా నియమితులై తొలి భారతీయ రిమోట్ సెన్సింగ్ సాటిలైట్ మొదలగు ముఖ్యమైన ప్రాజెక్టుల నిర్వహణకు దోహదపడ్డారు. యూరోపియన్ రిమోట్ సెన్సింగ్ సెటిలైట్ (షార్, శ్రీహరికోట ఉపగ్రహ కేంద్రం) లో రోహిణి స్వదేశీ రాకెత్ లాంచింగ్ కు ప్రాజెక్టు ఇంజనీరుగా ఉన్నారు. ఏరియల్ పాసింజ్ పే లోడ్ ఎక్స్‌పెరిమెంటు (ఆపిల్) ద్వారా మన దేశంలో తొలి ప్రయోగాత్మక ఉపగ్రహం యొక్క సాంకేతిక పరిజ్ఞానాన్ని ప్రపంచానికి చాటారు. షాద్ నగర్ ఎర్త్ స్టేషన్ ను పూర్తి స్వదేశీ పరిజ్ఞానంతో రెందవ ఎర్త్ స్టేషను రూపకల్పన చేయడంలో ప్రధాన పాత్ర వహించారు. 1986 లో నేషలన్ ఓషనిక్ ఎట్మాస్పియరిక్ అడ్మినిస్ట్రేషన్ను, వాతావరణ పరిసోధనా కేంద్రాన్ని నెలకొల్పడంలో సహకరించారు.
1980లో సాటిలైట్ లాంచ్ వెహికల్ (ఎస్.ఎల్.ఎ 3) 1988 లో పూర్తి స్వదేశీ ఉపగ్రహం (ఐ.ఆర్.ఎస్.1ఎ) ప్రయోగాలు జరిగినప్పుడు ఈయన గ్రౌండ్ సిగ్నల్ కో ఆర్డినేటరుగా ఉండి బాధ్యతలు నిర్వర్తించారు. ఆకాశంలో మేఘాలు దట్టంగా ఉన్నా, వర్షం వచ్చినా, వాతావరణాన్ని అధ్యయనం చేయుటకు ఉపయోగపడు "మైక్రోవ్ శాటిలైట్ యూరోపియన్ స్పేస్ ఏజన్సీ"కి కూడా ఈయన కో ఆర్డినేటరుగా ఉండగా రూపకల్పన జరిగింది.
ఈయన పదవీ బాధ్యతలో ఉండగా బ్రిటన్ (1972-79), అమెరికా, జపాన్, కెనడా, నెదర్లాండ్స్, రష్యా, జర్మనీ, ఆస్ట్రేలియా, కొరియా మొదలగు దేశాలలో "ఇండియన్ స్పేస్ ప్రోగ్రాముల విషయమై పర్యటించారు.
కె.ఆనందరావు
కె.ఆనందరావు (21 సెప్టెంబరు 1893 – 22 జనవరి 1966)  ప్రసిద్ధ భారతీయ గణిత శాస్త్రవేత్త. ఆయన శ్రీనివాస రామానుజన్ కన్నా 6 సంవత్సరాలు చిన్నవాడు.
ఆనందరావు సెప్టెంబరు 21 1883 న మద్రాసులో జన్మించారు.ఆయన మద్రాసు నందలి ట్రిప్లికేన్ లో హిందూ స్కూల్ నందు ప్రాథమికవిద్యనభ్యసించాడు.ఆయనప్రెసిడెన్సీ కాలేజి (మద్రాసు) లో చదివారు. ఆయన ప్రతిభ ఆధారంగా రామానుజన్ వెళ్ళిన కొన్నినెలల తరువాత 1914 లో ఇంగ్లాండు వెళ్ళాడు. 1916లో కేంబ్రిడ్జ్ కళాశాలలో గణిత ట్రైపోస్ పూర్తి చేసిన తరువాత అతను రామానుజన్ వలె ఫ్రొఫెసర్ హార్డీ పర్యవేక్షణలో క్రియాశీలక పరిశోధనలు ప్రారంభించాడు. కేంబ్రిడ్జ్ వద్ద రాజు మరియు రామానుజన్ మంచి స్నేహితులయ్యారు. రామానుజన్ "ఎక్కువగా ఆరాధించే స్నేహితుడు" రామచంద్రరావు జిల్లా కలెక్టరుగా ఉండేవాడు. అతను కూడా ఆనందరావు బంధువు. రామచంద్రరావు రామానుజన్ పరిశోధనలను పర్యవేక్షిస్తూ ఆర్థిక సహాయం అందిచడమే కాక అతని ఆర్థిక అవసరాల కొరకు మద్రాసు పోర్టు ట్రస్టులో ఉద్యోగం యిప్పించాడు. ఆనందరావు మొట్టమొదటి సారిగా రామానుజన్ ను ఇంగ్లాడులో కలిసినా రామానుజన్ గూర్చి తన బంధువు రామచంద్రరావు మూలంగా తెలుసుకున్నాడు.
విద్యార్థిగా ఆనందరావు హార్డీ పర్యవేక్షణలో వ్రాసిన వ్యాసానికి 1917లో స్మిత్ ప్రైజ్ తెచ్చిపెట్టింది. తరువాత అతను కింగ్స్ కళాశాల ఫెలోషిప్ కు ఎంపిక కాబడ్డాడు. హార్డీతో పనిచేస్తూ అతను "సమ్మబిలిటీ" మరియు అనంత శ్రేణూల కన్వెర్జన్స్ నియమాలపై కృషి చేసాడు. దాని ఫలితంగా హార్డీ పుస్తకంలో రావు పేరుతో ఒక సిద్ధాంతం ఉంది. అతను అనేక పత్రాలను ప్రచురించాడు. అవి మూడు రంగాలలో ఉండేవి. అవి:సమ్మబిలిటీ సిరీస్, థీయరీ ఆఫ్ ఫంక్షన్స్ ఆఫ్ ఎ కాంప్లెక్స్ వారియబుల్ అండ్ సంస్ ఆఫ్ ఎన్ ఈవెన్ నంబర్ ఆఫ్ స్క్వేర్స్.
1919లో అతను భారత దేశానికి తిరిగి వచ్చి తన 26వ యేట ప్రెసిడెన్సీ కళాశాలలో ప్రొఫెసర్ గా చేరాడు. తరువాత అదే కళాశాలకు ప్రధానాధ్యాపకునిగా పనిచేసి 1948న పదవీ విరమణ చేసాడు. అతని భార్య పిన్న వయసులోనే 1928లోనూ, కుమార్తె 1940లో మరణించారు. తాను అనేక రుగ్మతలను లోనయ్యాడు. వాటిలో ఒక కన్నుకు చూపు పోయింది. అతను 1966 జనవరి 22న తన 72వ యేట మరణించాడు.
అతను సుప్రసిద్ధ గణితశాస్త్రవేత్తలైన సుబ్రహ్మణ్యన్ చంద్రశేఖర్, కె.ఎస్.చంద్రశేఖర్, ఎస్. మీనాక్షి సుందరం, సి.టి.రాజగోపాల్, సి.ఎస్.వెంకిటరామన్ మరియు ఎం.వి.సుబ్బారావు వంటివారికి గురువు.
దీవి శ్రీనివాసాచార్యులు
దీవి శ్రీనివాసాచార్యులు సంప్రదాయ వైద్య పరిశోధకులు.
ఆయన కృష్ణా జిల్లా పెనమలూరు దగ్గరలోని వణుకూరులో 1904 నవంబరు 29 న జన్మించారు.తండ్రి పేరు మంగాచార్యులు. బాల్యంలో సంస్కృత భాష నేర్చుకున్నారు. 14 వ యేట ఆగమశాస్త్రం, ఆయుర్వేద వైద్య విద్యభాసంలో ప్రవేశించారు. 1922లో ఆయుర్వేద కళాశాలలో చేరి, "వైద్య విద్వాన్" పరీక్షలో ఉత్తీర్ణుడయ్యారు.
గ్రామీణ వైద్యశాలలో పనిచేస్తూ పైద్య పరిశోధనలు చేసారు.1938 లో గుంటూరులో జరిగిన ఆంధ్ర ఆయుర్వేద మహావైద్య సమ్మేళనంలో శాస్త్రీయ ఔషథ నిర్మాణం, ఔషధీ మూలికా ద్రవ్య మౌక్తికాదిమణిలలో నూతన పరిశోధనా పత్రాలను సమర్పించి బంగారుపతకాన్ని అందుకున్నారు.
1946లో ఆయన స్వగ్రామంలో ఆయుర్వేద వైద్య చికిత్సాలయాన్ని నెలకొల్పారు. ఆంధ్ర ఆయుర్వేద పరిషత్ మహాసభలను 1957లో మహా వైభవంగా నిర్వహించి కార్యదక్షులుగా పేరు పొందారు. "వణుకూరు ఆచార్యులు" గా పేరు పొందారు. ఎన్నో జటిలమైన,దీర్ఘకాలిక వ్యాథులకు మందులను తయారుచేసారు. శాస్త్రీయంగా వినూత్న ఔషథాలను రూపొందిచారు. అబిమానులు,శిష్యులు ఆయనను "అపర ధన్వంతరి" గా పేర్కొన్నారు.
ఆయన స్వగ్రామంలో 1982 లో మరణించారు.
దీవిశ్రీనివాసాచార్యులు మెమోరియల్ ఎ.పి స్టేట్ లెవెల్ సిల్వర్ మెడల్ ను ఆయుర్వేద రంగంలో పరిశోధకులకు యిస్తారు.
పిట్టువారిపాలెం (పిట్టలవానిపాలెం)
"పిట్టువారిపాలెం (పిట్టలవానిపాలెం)" గుంటూరు జిల్లా పిట్టలవానిపాలెం మండలానికి చెందిన గ్రామం.
గ్రామదేవత శ్రీ అంకమ్మ తల్లి ఆలయం:- ఈ ఆలయంలో అమ్మవారి వార్షిక కొలుపులు 2015,జూన్-14 నుండి 17 వరకు, నిర్వహించెదరు. ఈ ఆలయంలో 17వ తేదీ బుధవారంనాడు, బండ్లమ్మ తల్లి కొలుపులు ఘనంగా నిర్వహించారు. అమ్మవారి ఘటాలను గ్రామములోని ప్రధానవీధులలో ఊరేగించారు. యువకులు కేరింతలుకొడుతూ ఉత్సాహంగా ఊరేగింపులో పాల్గొన్నారు. గ్రామ దేవత అంకమ్మ తల్లి కొలుపులలో భాగంగా, నాలుగవరోజున బండ్లమ్మ తల్లి కొలుపులు, ఐదవరోజున మారెమ్మ తల్లి కొలుపులు, నిర్వహించడం ఇక్కడ ఆచారంగా వస్తున్నది. [1]&[2]
[1] ఈనాడు గుంటూరు సిటీ; 2015,జూన్-12; 29వపేజీ.
[2] ఈనాడు గుంటూరు సిటీ; 2015,జూన్-18; 32వపేజీ.
గుంటూరు జిల్లా గ్రామాలు
ఎం.గురురాజు
ఎం.గురురాజు హోమియోపతి వైద్య శాస్త్రవేత్త.
డా.గురురాజ్ జూన్ 28 1897 లో జన్మించారు. ప్రారంభంలో ఆయన ఒక ఉపాధ్యాయునిగా పనిచేసారు. తరువాత 1922లో అల్లోపతిలో వైద్య పట్టాను(ఎం.బి.బి.ఎస్) ను మద్రాసు మెడికల్ కాలేజీ నుండి పొందారు. 1924 లో గుడివాడలో అల్లోపతి ప్రాక్టీసు మొదలుపెట్టారు. 1932 లో స్వాతంత్ర్యోద్యమంలో పాల్గొని జైలు శిక్ష అనుభవించారు. జైలునుండి విడుదలైన తరువాత ఆయన పేదలకు సేవలందించాలన్న సదాశయంతో గ్రామీణ ప్రాంతంలోనే హోమియోపతి ప్రాక్టీసు మొదలుపెట్టారు. తరువాత ఆయన యు.ఎస్.ఎ కు వెళ్ళి హోమియోపతి లో పోస్టు గ్రాడ్యుయేట్ శిక్షణ పొందారు. అచట హోమియోపతి దిగ్గజాలైన డా.వుడ్‌బరీ, డా.రాబర్ట్స్, డా.స్పాల్డింగ్ మరియు డా.ఎలిజబెత్ హబ్బర్డ్ వంటి వారితో కలసి పనిచేసే అవకాశం లభించింది.
గ్రామీణ ప్రాంతంలో ప్రాక్టీసు ప్రారంభించిన తరువాత స్వాతంత్ర్య పోరాట స్ఫూర్తి కలిగి శాసనోల్లంఘన ఆందోళనలో పాల్గొన్నారు. కారాగార శిక్ష పడిన తరువాత జైలు వాసంలో హోమియోపతి వైద్య విధానం మీద వెలువడిన గ్రంథాలను చదివే అవకాశం కలిగింది. ఈ సందర్భమే ఈయన జీవితాన్ని గొప్ప మలుపు తిప్పింది. రోగలక్షణాలను చికిత్స చేయడమనే ప్రక్రియ హోమియోపతి వైద్య చికిత్సా విధానంలో ఉందని, ఈ విలక్షణమైన చికిత్సను చేపట్టి పరిశోధనలు చేయాలని కారాగార వాసంలోనే నిర్ణయించుకున్నారు. జీవితకాలమంతా ప్రామాణికంగా పనిచేసే మందులలో దివ్యత్వం ఉందని భావించిన గురురాజు జైలు నుండి వెలుపలికి వచ్చిన తరువాత అల్లోపతికి స్వస్తివచనం పలికారు.
1936లో ప్రసిద్ధ హోమియో వైద్యుల వద్ద శిక్షణ పొందుతూ ఆ మందులమీద పరిశోధనలు ప్రారంభించారు. నూతన ఔషథ మిశ్రమాలను ఆవిష్కరించారు. హోమియో వైద్యంతో పాటు ప్రచారాన్ని కూడా ఉధృతం చేసారు. నాటు వైద్యాలకు ప్రాధాన్యతనిచ్చే ప్రజలను హోమియో వైద్యం వైపు మరల్చడానికి ఎన్నోన్నో ప్రయాసలు పడ్డారు. రోగుల పట్ల ఆత్మీయంగా మసలి, వారి ప్రగాఢ విశ్వాసాన్ని పొందారు. 1945 లో హోమియో కళాశాలను ప్రారంభించారు.
డా.గురురాజు గుడివాడ మ్యునిసిపల్ కౌన్సిల్ కు రెండుసార్లు ఎన్నికైనారు. ఆయన ఎ.పి.హోమియోపథిక్ అసోసియేషన్ అధ్యక్షులుగా కూడా వ్యవహరించారు. ఆయన భారతీయ హోమియో థెరపీ బోర్డులో మెంబరుగా 1956 నుండి ఉన్నారు. ఆయన లక్నోలో 1951 లోజరిగిన రెండవ ఆల్ ఇండియా హోమియోపథిక్ కాంగ్రెస్ కు అధ్యక్షులుగా ఉన్నారు.
అక్కపల్లె (కొమరోలు)
"అక్కపల్లె (కొమరోలు)" ప్రకాశం జిల్లా కొమరోలు మండలానికి చెందిన గ్రామం.
అంగనవాడీ కేంద్రం.
శ్రీ సీతారామస్వామివారి ఆలయం:- ఈ ఆలయ పునఃప్రతిష్ఠా మహోత్సవం నిర్వహించి, 41 రోజులైన సందర్భంగా, 2015,జూన్-11వ తెదీ గురువారంనాడు, ఆలయంలో ఉత్సవాలు నిర్వహించారు. ఈ సందర్భంగా బొడ్డురాయిని పూజించారు. [2] 
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
[2] ఈనాడు ప్రకాశం; 2015,జూన్-12; 6వపేజీ.
ముద్దసాని దామోదర రెడ్డి
ముద్దసాని దామోదర రెడ్డి తెలుగుదేశానికి చెందిన మాజీ శాసనసభ్యులు.
ఆయన సొంత గ్రామం కరీంనగర్ జిల్లా వీణవంక మండలం మామిడాలపల్లి గ్రామం. ముద్దసాని దామోదర రెడ్డి నాలుగుసార్లు శాసనసభ్యుడిగా పనిచేశారు. కరీంనగర్ జిల్లా కమలాపూర్ నుండి ఆయన ఈ నాలుగుసార్లు ప్రాతినిథ్యం వహించారు. నాలుగుసార్లు ఎమ్మెల్యేగా ఎన్నికైన ఆయన యువజన వ్యవహారాలు, పర్యాటక శాఖ, రవాణా శాఖ, సాంకేతిక మంత్రిగా పనిచేశారు. ప్రస్తుత తెలుగుదేశం పార్టీ అధినేత ముఖ్యమంత్రి నారా చంద్రబాబు నాయుడు, టీడీపీ వ్యవస్థాపకులు, స్వర్గీయ నందమూరి తారక రామారావుల హయాంలో ఆయన మంత్రిగా పనిచేశారు. ప్రస్తుతం ఆయన అదే జిల్లాకు చెందిన హుజురాబాద్ నియోజకవర్గానికి ఇంచార్జుగా ఉన్నారు. ఈయనకు భార్య, ఓ కుమారుడు ఉన్నారు.
గత కొంతకాలంగా అనారోగ్యంతో బాధపడుతున్న ముద్దసాని దామోదర రెడ్డి చికిత్స పొందుతూ సోమవారం ఆసుపత్రిలో నిజామ్ ఇన్‌స్టిట్యూట్ ఆఫ్ మెడికల్ సైన్స్ (నిమ్స్) లో ఆయన ఏప్రిల్ 9 2012 న మృతి చెందారు.
ఎన్.లక్ష్మీనారాయణ ముదిరాజ్
ఎన్.లక్ష్మీనారాయణ ముదిరాజ్ (1929 – 4 మార్చి 2015) మహరాజ్ గంజ్ మాజీ శాసన సభ్యులు, స్వాతంత్య్ర సమరయోధుడు.
తెలంగాణ తొలిదశ ఉద్యమ కాలంలో లక్ష్మీనారాయణ ముదిరాజ్ (1969-70) నగర మేయర్‌గా పనిచేశారు. ఆయన హయాంలోనే గన్‌పార్కులోని అమరవీరుల స్తూపాన్ని నిర్మించడంతో అప్పటి ప్రభుత్వం ఆయనను జైలుకు పంపింది.అనంతరం 1972 నుంచి 1978 వరకు మహరాజ్ గంజ్ శాసన సభ్యులుగా (ప్రస్తుతం గోషామహల్), బీసీ కమిషన్ సభ్యునిగా, ఆంధ్రప్రదేశ్ ముదిరాజ్ మహాసభ అధ్యక్షునిగా, ఏపీ టింబర్ మర్చెట్స్ సంఘ అధ్యక్షునిగా ఆయన పనిచేశారు.ఆయన భారత స్వాతంత్ర్యోద్యమంలో క్విట్ ఇండియా ఉద్యమంలో పాల్గొన్నారు. రజాకర్లకు వ్యతిరేక పోరాటంలో పాల్గొన్నారు.
లక్ష్మీనారాయణకు ఇద్దరు కుమారులు, ఐదుగురు కూతుళ్లు ఉన్నారు.
అనారోగ్యంతో ఉన్న ఆయన హైదర్‌గూడలోని అపోలో ఆసుపత్రిలో చికిత్స పొందుతూ తుది శ్వాస విడిచారు.
రఘుతు సత్యనారాయణ
రఘుతు సత్యనారాయణ తెలుగు సినిమా నిర్మాత.సత్తెన్నగా చిత్రసీమలో సుపరిచితుడు.ఆయన ‘శివాజీ’, ‘ఒరేయ్‌ తమ్ముడు’ చిత్రాల నిర్మాత.
శ్రీహరి హీరోగా ‘శివాజీ’ (2000), శ్రీహరి, దాసరి అరుణ్‌ కుమార్‌ హీరోలుగా ‘ఒరేయ్‌ తమ్ముడు’ (2001) సినిమాలను ఆయన నిర్మించారు.తన చిన్న కుమారుడు హరి వరుణ్‌ను ‘లైలామజ్ను’ (2007) సినిమాతో హీరోగా పరిచయం చేశారు. హీరో శ్రీహరికి సన్నిహిత మిత్రుడైన సత్యనారాయణ డా.దాసరి నారాయణరావు, మోహన్‌బాబుకు కూడా ఆప్తుడు.
ఆయనకు భార్య, ఇద్దరు కుమారులు, ఒక కుమార్తె ఉన్నారు. ప్రస్తుతం వీరంతా అమెరికాలో ఉన్నారు.
సంక్రాంతి పండుగను పురస్కరించుకుని సీతాఫల్‌మండికి చెందిన స్నేహితులతో సత్యనారాయణ మూడు రోజుల క్రితం భీమవరం వెళ్ళారు.జనవరి 8 2015 రాత్రి సంబరాలల్లో ఉన్న ఆయన ఉన్నట్లుండి క్రింద పడిపోవటంతో భీమవరం ఆసుపత్రికి తరలించారు. మెదడులో రక్తప్రసరణ ఆగిపోవటంతో వైద్యులు అదేరోజు రాత్రి ఆపరేషన్‌ చేశారు. రఘుతు సత్యనారాయణ శుక్రవారం ఉదయం పశ్చిమగోదావరి జిల్లా భీమవరంలో జనవరి 9 2015 న మృతి చెందారు.
మారేడుమాక
మరేడుమాక, కృష్ణా జిల్లా, కంకిపాడు మండలానికి చెందిన గ్రామము.
సముద్రమట్టానికి 24 మీ.ఎత్తు
ఈ గ్రామం కంకిపాడు మండల కేంద్రానికి ఈశాన్యంగా ఉన్నది.
ఈ గ్రామానికి సమీపంలో తరిగొప్పుల, మానికొండ, వేంపాడు, అజ్జంపూడి,ఉప్పులూరు గ్రామాలు ఉన్నాయి.
పెనమలూరు, తోట్లవల్లూరు, వుయ్యూరు, గన్నవరం
గన్నవరం, కలవపాముల, మానికొండ నుండి రోడ్దురవాణా సౌకర్యం కలదు. రైల్వేస్టేషన్: వియవాడ 25 కి.మీ
అంగనవాడీ భవనం:- ఈ గ్రామములో నూతనంగా, 2.8 లక్షల రూపాయల వ్యయంతో ఒక అంగనవాడీ భవనాన్ని నిర్మించినారు. [2] 
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీ ఊసల రామయ్య, సర్పంచిగా ఎన్నికైనారు. ఉపసర్పంచ్‌గా శ్రీ వీరయ్య ఎన్నికైనారు. [1]
ఈ గ్రామంలో శ్రీ అభయాంజనేయస్వామివారి ఆలయం ఉన్నది.
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
2001 వ.సంవత్సరం జనాభా లెక్కల ప్రకారం గ్రామ జనాభా 1060. ఇందులో పురుషుల సంఖ్య 527, స్త్రీల సంఖ్య 533, గ్రామంలో నివాస గృహాలు 270 ఉన్నాయి. గ్రామ విస్తీర్ణం 266 హెక్టారులు.
[1] ఈనాడు విజయవాడ/పెనమలూరు; 2014,జనవరి-1; 4వపేజీ.
[2] ఈనాడు అమరావతి/పెనమలూరు; 2016,ఫిబ్రవరి-27; 1వపేజీ.
వ్యాపార ధర్మం
వ్యాపార ధర్మం (ఆంగ్లం: Mission statement) ఒక సంస్థ లేదా సమూహం లేదా వ్యక్తి ఎందుకు ఉన్నది; దాని ప్రాథమిక ఉపయోగం ఏమిటి; కాలం గడిచినా దాని/వారి యొక్క దృష్టి దేని పై కేంద్రీకరిస్తుందో/కేంద్రీకరిస్తారో తెలిపే లిఖిత పూర్వక ప్రకటన.
వ్యాపార దృష్టి
వ్యాపార దృష్టి (ఆంగ్లం: Vision Statement) అనేది ఆర్థిక దీర్ఘదృష్టితో అంతర్గత నిర్ణయాలని తీసుకొనే దిశగా సాగే సంస్థాగత లక్ష్యాలను నిర్దేశించే ప్రక్రియ.
చినపాండ్రాక
చినపాండ్రాక, కృష్ణా జిల్లా, కృతివెన్ను మండలానికి చెందిన గ్రామము.
స్టేట్ బ్యాంక్ ఆఫ్ ఇండియా.
సముద్రమట్టానికి 5 మీ.ఎత్తు
మొగల్తూర్, భీమవరం, పెడన, నర్సాపూర్
కృత్తివెన్ను, కలిదిండి, పెడన, ముదినేపల్లి
జిల్లాపరిషత్ హైస్కూల్, మండల పరిషత్ ఉన్నత పాఠశాల, చినపాండ్రాక
సింగరాయపాలెం, అల్లూరునుండి రోడ్డురవాణా సౌకర్యం ఉంది. రైల్వేవెస్టేషన్; విజయవాడ 79 కి.మీచినపాండ్రాక గ్రామాన్ని ఓ.ఎన్.జి.సంస్థ, దత్తత తీసికొని అభివృద్ధి చేయడానికి సంకల్పించింది. [3]
2001 వ.సంవత్సరం జనాభా లెక్కల ప్రకారం గ్రామ జనాభా 6309. ఇందులో పురుషుల సంఖ్య 3141, స్త్రీల సంఖ్య 3168, గ్రామంలో నివాసగృహాలు 1519 ఉన్నాయి.
[2] ఈనాడు కృష్ణా; 2014, ఆగస్టు=1; 10వపేజీ. 
[3] ఈనాడు కృష్ణా; 2015,ఫిబ్రవరి-27; 11వపేజీ.
చెరుకుమిల్లి (కృత్తివెన్ను)
చెరుకుమిల్లి , కృష్ణా జిల్లా, కృతివెన్ను మండలానికి చెందిన గ్రామము. పిన్ కోడ్: 521 324., ఎస్.టి.డి.కోడ్ = 08672.
2013 జూలైలో ఈ గ్రామ పంచాయతీకి నిర్వహించిన ఎన్నికలలో శ్రీమతి పట్టపు సీతామహాలక్ష్మి, సర్పంచిగా ఎన్నికైనారు. [2]
శ్రీ సుబ్రహ్మణ్యేశ్వరస్వామివారి ఆలయం:- ఈ ఆలయంలో, 2016,ఫిబ్రవరి-10వ తేదీ బుధవారంనాడు, ఉదయం నుండి ఆలయంలో వేదమంత్రాలతో ప్రత్యేకపూజలు చేసి, అనంతరం, శ్రీ సుబ్రహ్మణ్యేశ్వరస్వామివారి విగ్రహప్రతిష్ఠా వేడుకలను వైభవంగా నిర్వహించారు. మద్యాహ్నం విచ్చేసిన భక్తులకు అన్నసమారాధన నిర్వహించారు. ఈ కార్యక్రమానికి భక్తులు గ్రామం నుండియేగాక, చుట్టుప్రక్కల గ్రామాలనుండి అధికసంఖ్యలో విచ్చేసారు. [2]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
2001 వ.సంవత్సరం జనాభా లెక్కల ప్రకారం గ్రామ జనాభా 1431. ఇందులో పురుషుల సంఖ్య 721, స్త్రీల సంఖ్య 710, గ్రామంలో నివాసగృహాలు 341 ఉన్నాయి.
[2] ఈనాడు కృష్ణా; 2016,ఫిబ్రవరి-11; 5వపేజీ.
గరీబ్ రథ్ ఎక్స్ ప్రెస్
గరీబ్ రథ్ (అర్థం: "పేదల రథము") ఎక్స్ ప్రెస్ రైలును తక్కువ ధరతో ఎయిర్ కండీషన్డ్ ప్రయాణాన్ని అందించాలనే లక్ష్యంతో 2005 సం.లో భారతీయ రైల్వేల ఆధ్వర్యంలో పరిచయం చేశారు. ఇతర రైళ్ల ఏసీ ప్రయాణం కంటే దీనిలో కేవలం 2/3 వంతు మాత్రమే రేటు ఉంటుంది. ఇది సూపర్ ఫాస్ట్ రైళ్ల కంటే కూడా గరిష్ఠంగా గంటకు 130 కిలోమీటర్ల వేగంతో దగ్గర దగ్గరగా రాజధాని ఎక్స్‌ప్రెస్ తో సమానంగా ప్రయాణిస్తుంది. ఈ రైలును మొదట బీహార్ లోని సహర్షా నుంచి పంజాబ్ లోని అమృత్ సర్ వరకు ప్రవేశపెట్టారు (సహర్షా అమృత్ సర్ గరీబ్ రథ్ ఎక్స్ ప్రెస్). తదుపరి గరీబ్ రథ్ పేరుతో దేశంలోని వివిధ స్టేషన్ల మధ్య నడిచే చాలా రైళ్లు వచ్చాయి.
రాక్ గార్డెన్, చండీగఢ్‌
రాక్ గార్డెన్ భారతదేశంలోని చండీగఢ్‌లో సుఖ్‌నా సరస్సుకు దగ్గరలో ఉన్న రాతి ఉద్యానవనం. దీనిని "నెక్ చంద్ రాతి ఉద్యానవనం" గా కూడా వ్యవహరిస్తారు. 
ఇది సృజనాత్మకతకు, నూతన ఆవిష్కరణకు, అద్భుత చాతుర్యానికి పెట్టింది పేరు. చండీగఢ్‌లోని ప్రభుత్వ ఇంజనీరింగ్ విభాగంలో రోడ్ ఇన్‌స్పెక్టర్ అయిన నెక్ చంద్ ఈ ఉద్యాన సృష్టికర్త. 1957లో 12 ఎకరాల స్థలంలో 18 ఏళ్లపాటు కృషి చేసి దేశంలోనే ప్రత్యేక ఉద్యానంగా దీనిని తీర్చిదిద్దాడు. ఇది ప్రస్తుతం సుమారు నలభై ఎకరాలకు విస్తరించింది.
ఇది సుకానా సరస్సుకు దగ్గరలో ఉంది. ఇందులో కృత్రిమ జలపాతాలు మరియు చెత్త, యితర వ్యర్థాలతో (గాజువస్తువులు, గాజులు, టైల్సు, సిరామిక్ కుండలు, సింకులు, విద్యుత్ వ్యర్థపదార్థాలుమొదలైనవి) చేయబడిన యితర విగ్రహాలు విస్తరింపబడి ఉన్నాయి.
నెక్ చంద్ ఈ ఉద్యానవనాన్ని 1957లో 12 ఎకరాల స్థలంలో 18 ఏళ్లపాటు కృషి చేసి దేశంలోనే ప్రత్యేక ఉద్యానంగా తీర్చిదిద్దాడు. వాస్తవానికి ఈ గార్డెన్ ఏర్పాటుపై అప్పటి ప్రభుత్వం నిషేధం విధించింది. అందుకని 18 ఏళ్లపాటు చీకటి రాత్రుల్లోనే ఎవరికీ తెలియకుండా ఈ రాతి తోటను సృష్టించాడు. రాత్రివేళ రహస్యంగా సమీపంలోని అడవికి వెళ్లి, రాళ్లను చేతులతో మోసుకొచ్చేవాడు. కొండ ప్రాంతాలకు సైకిలు పై వెళ్లి పెద్ద పెద్దరాళ్లను తీసుకువచ్చేవాడు. కూల్చివేసిన భవనాల నుంచి వ్యర్థాలను సేకరించి తెచ్చేవాడు. వీటన్నింటి మిశ్రమంతో నృత్యభంగిమల్లో ఉన్నవి, సంగీతకారుల శిల్పాలు, జంతువులకు సంబంధించిన శిల్పాలను ఇక్కడ ఏర్పాటు చేశాడు. ఈ పార్క్ కోసం 50 మంది శ్రామికులు రేయింబవళ్లు ఏకాగ్రతతో పనిచేశారు. 1975లో ఈ రాతి ఉద్యానం వెలుగులోకి రావడం, ప్రభుత్వం చంద్ శ్రమను గుర్తించి, పట్టణంలో పనికిరాని వస్తువులను, విరిగిన సెరామిక్ రాళ్లను ఇందుకోసం ఉపయోగించమని సూచించింది. 1976లో ఈ పార్క్‌ను పబ్లిక్ ప్లేస్‌గా గుర్తించి ప్రజల సందర్శనకు అనుమతి ఇచ్చింది. 1983లో ఈ ఉద్యానం పేరిట ప్రత్యేక తపాలా బిళ్ళను వెలువరించారు. ఈ రాక్‌గార్డెన్ సందర్శనకు ప్రతిరోజూ 5 వేల మందికి పైగా సందర్శకులు వస్తున్నారు.
ఆయన ఉద్యోగ విధులు ముగిసాకా, శివాలిక్ కొండల దిగువన తిరుగుతూ, పక్షి ఆకృతిలో, వివిధ జంతువుల ఆకారాల్లో, మనిషి ఆకారంలో ఉన్న రాళ్ళను ఏరి, తన సైకిల్ పై తీసుకు వచ్చేవాడు. తాను ఉండి, పని చేసుకునేందుకు వీలుగా ఒక రాతి గుడిసెను ఏర్పరచుకున్నాడు. మొదటి ఏడేళ్ళు గృహాల నుంచి, పరిశ్రమల నుంచి, వీధుల నుంచి వ్యర్ధ పదార్ధాల సేకరణలో గడిపాడు. విరిగిన గాజు ముక్కలు, పగిలిన కుండలు, సిరామిక్ టైల్స్, మాడిన బల్బులు, సీసాలు, మంగలి వద్ద నుంచి కత్తిరించిన జుట్టు, ఇవే అతని ముడి పదార్ధాలు. క్రమంగా అవన్నీ అద్భుతమైన 20,000 కళాకృతులుగా రూపుదిద్దుకున్నాయి. 12 ఎకరాల్లో నాట్యకారులు, సంగీత వాద్య కారులు, వివిధ జంతువులు, రాతి మేడలు, తోరణాలు, జలపాతాలు, సింహాసనం, కళారూపాలతో ‘సుఖ్రాని’ అద్భుత సామ్రాజ్యం నిర్మించాడు. ఒక సన్నటి దారి గుండా వెళ్తుంటే, ముందర ఏమి వస్తుందో తెలియని ఉద్విగ్నత! మరొక్క క్షణం ఆగితే, కళ్ళముందు మరో అద్భుత ప్రపంచం.ఇలా సాగుతుంది చండీగఢ్ రాక్ గార్డెన్స్ లో సందర్శకుల పయనం. ‘ఒక్క మనిషి, ఇంత అద్భుతాన్ని సృష్టించగలడా ?’, అని ఆశ్చర్యపోనివారు ఉండరు.
నెక్ చంద్ సైని
నెక్ చంద్ సైని (नेक चंद सैनी; 15 డిసెంబరు 1924 – 12 జూన్ 2015) స్వయం అధ్యయనం చేసిన శిల్పకారుడు.ఆయన చండీగఢ్ లోని రాతి ఉద్యానవనం సృష్టికర్త.పద్మశ్రీ అవార్డు గ్రహీత.
నెక్ చంద్ ‘బెరియన్ కలాన్’ అనే గ్రామంలో 1924 లో జన్మించారు. ప్రస్తుతం ఈ గ్రామం పాకిస్థాన్ లో ఉంది. భారత విభజన సమయంలో వారి కుటుంబం భారత్ కు వచ్చేసింది. ఆయన చండీగఢ్ లో రాక్ గార్డెన్ ను సృష్టించారు. దీనికోసం విశేష కృషి చేసారు. ఈ ఉద్యానవన నిర్మాణం గోప్యంగ చేసారు. 1973 లో అడవిలో ఆంటి – మలేరియా టీంలో పనిచేస్తున్న ఎస్.కె. శర్మ దీనిని గుర్తించారు. ఇది అటవీ ప్రాంతం కనుక, చాంద్ నిర్మాణాలు అన్నీ అక్రమమైనవని, తొలగించాలని ప్రభుత్వం నిర్ణయించింది. అయితే, చాంద్ ప్రజాభిప్రాయం సేకరించి, ఇదొక గొప్ప పర్యాటక స్థలం కాగలదని నిరూపించాడు. 1975 లో దీన్ని అధికారికంగా గుర్తించారు. 1976 నుంచి ఇది సందర్శకుల కోసం తెరిచారు. తర్వాత ఈ వనాన్ని మరిన్ని శిల్పాలతో విస్తృత పరిచారు. అటుపై, చాంద్ అంతర్జాతీయంగా గుర్తింపు పొందింది. పలు విదేశీ సంస్థలు ఆయన్ను సత్కరించాయి. విదేశీ మ్యూసియం లలో చాంద్ శిల్పాలు చోటు సంపాదించుకున్నాయి.
ఇది సృజనాత్మకతకు, నూతన ఆవిష్కరణకు, అద్భుత చాతుర్యానికి పెట్టింది పేరు. చండీగఢ్‌లోని ప్రభుత్వ ఇంజనీరింగ్ విభాగంలో రోడ్ ఇన్‌స్పెక్టర్ అయిన నెక్ చంద్ ఈ ఉద్యాన సృష్టికర్త. 1957లో 12 ఎకరాల స్థలంలో 18 ఏళ్లపాటు కృషి చేసి దేశంలోనే ప్రత్యేక ఉద్యానంగా దీన్ని తీర్చిదిద్దాడు. ఇది ప్రస్తుతం సుమారు నలభై ఎకరాలకు విస్తరించింది. ఆయన చక్కటి ఆకృతి ఉన్న రాళ్ళను తన సైకిల్ పై మోసుకొచ్చేవాడు. వ్యర్ధ పదార్ధాలు సేకరించేవాడు. అడవిలో తానుండి, పనిచేసుకునేందుకు ఒక రాతి పలకల గూటిని నిర్మించుకున్నాడు. ఇవన్నీ ఒక ప్రభుత్వ ఉద్యోగిగా పనిచేస్తూనే, సాయంత్రం తన బాధ్యతలు ముగియగానే, మొదలుపెట్టి, చేసేవాడు... అదీ, “రహస్యంగా !” ఇలా దాదాపు 18 ఏళ్ళు కష్టపడ్డారు. కష్టమైనా, ఇష్టమైన పనిని ఒక తపస్సులా, యోగనిష్ట లా చేసినందుకు.ఒక అద్భుతమైన రాతి సామ్రాజ్యం అక్కడ ఏర్పడింది. అతని శ్రమకు ఫలితంగా, అతనికి ప్రభుత్వం ‘పద్మశ్రీ’ని 1984లో బహుకరించింది.
ఆయన ఉద్యోగ విధులు ముగిసాకా, శివాలిక్ కొండల దిగువన తిరుగుతూ, పక్షి ఆకృతిలో, వివిధ జంతువుల ఆకారాల్లో, మనిషి ఆకారంలో ఉన్న రాళ్ళను ఏరి, తన సైకిల్ పై తీసుకు వచ్చేవారు. తాను ఉండి, పని చేసుకునేందుకు వీలుగా ఒక రాతి గుడిసెను ఏర్పరచుకున్నారు. మొదటి ఏడేళ్ళు గృహాల నుంచి, ఇండస్ట్రీ ల నుంచి, వీధుల నుంచి వ్యర్ధ పదార్ధాల సేకరణలో గడిపారు. విరిగిన గాజు ముక్కలు, పగిలిన కుండలు, సిరామిక్ టైల్స్, మాడిన బుల్బ్ లు, బాటిల్స్, మంగలి వద్ద నుంచి కత్తిరించిన జుట్టు, ఇవే అతని ముడి పదార్ధాలు. క్రమంగా అవన్నీ అద్భుతమైన 20,000 కళాకృతులుగా రూపుదిద్దుకున్నాయి. 12 ఎకరాల్లో నాట్యకారులు, సంగీత వాద్య కారులు, వివిధ జంతువులు, రాతి మేడలు, తోరణాలు, జలపాతాలు, సింహాసనం, కళారూపాలతో ‘సుఖ్రాని’ అద్భుత సామ్రాజ్యం నిర్మించారు. ఒక సన్నటి దారి గుండా వెళ్తుంటే, ముందర ఏమి ఒస్తుందో తెలియని ఉద్విగ్నత ! మరొక్క క్షణం ఆగితే, కళ్ళముందు మరో అద్భుత ప్రపంచం... ఇలా సాగుతుంది చండీగర్ రాక్ గార్డెన్స్ లో సందర్శకుల పయనం. ‘ఒక్క మనిషి, ఇంత అద్భుతాన్ని సృష్టించగలడా ?’, అని ఆశ్చర్యపోనివారు ఉండరు.
ఆయన 2015 జూన్ 12 న మరణించారు.
పసల పెంచలయ్య
పసల పెంచలయ్య వై.యస్.ఆర్ కాంగ్రెస్ పార్టీ రాజకీయనాయకులు.ఆంధ్రప్రదేశ్ రాష్ట్ర గృహ నిర్మాణ శాఖమంత్రిగానూ పనిచేశారు.నెల్లూరుజిల్లాలో రాజకీయంగా దళిత నాయకుల్లో గుర్తుంచుకోదగ్గ వ్యక్తి.
ఆయన నెల్లూరు జిల్లా నాయడుపేట పట్టణ పరిధిలోని తుమ్మూరు దళితవాడలో 1940 ప్రాంతంలో ఆయన జన్మించారు. గ్రాడ్యుయేషన్‌ పూర్తి చేసి జిల్లా పౌర సరఫరాల శాఖ అధికారిగా నెల్లూరు జిల్లాలోనే బాధ్యతలు చేపట్టారు. పౌరసంబంధాల శాఖాధికారిగా మెదక్, ప్రకాశం జిల్లాలలో పనిచేశారు. స్వర్గీయ నేదురుమల్లి జనార్ధన్ రెడ్డి ప్రోత్సాహంతో ఉద్యోగాన్ని వదిలి రాజకీయాల్లోకి వచ్చారు. 1979లో తిరుపతి లోక్ సభ నుండి కాంగ్రెస్ అభ్యర్థిగా పోటీ చేసి గెలిచారు. 1984లో అదే తిరుపతి నుండి ఓడిపోయారు. 1989అసెంబ్లీ ఎన్నికల్లో సూళ్లూరుపేట అసెంబ్లీ నుండి పోటీచేసి గెలిచారు. 1992-94ల మధ్య నేదురుమల్లి క్యాబినెట్ లో సమాచారశాఖ మంత్రిగా, కోట్ల విజయభాస్కర్ రెడ్డి క్యాబినెట్ లో గృహనిర్మాణశాఖ మంత్రిగా పనిచేసారు. 1994, 1999ఎన్నికల్లో ఇదే సూళ్లూరుపేట నియోజకవర్గం నుండి ఆయన ఓడిపోయారు. 2004, 2009లలో తిరిగి సీటు కోసం ప్రయత్నించినా నెలవల సుబ్రహ్మణ్యం ఎగరేసుకుపోయాడు. 2014ఎన్నికలకు ముందు ఆయన తన అల్లుడు కిలివేటి సంజీవయ్యతో కలిసి వైయస్సార్ కాంగ్రెస్ లో చేరిపోయారు. 2014 ఎన్నికల్లో సూళ్లూరుపేట వైకాపా అభ్యర్థిగా నిలబడ్డ తన అల్లుడు సంజీవయ్యను గెలిపించుకోవడంలో ఆయనకున్న మంచిపేరు ఎంతగానో ఉపయోగపడింది.
ఆయన ఈ జూన్ 8 2015 న కన్నుమూసారు. ఆయన కొంతకాలంగా అశ్వాసకోశ వ్యాధితో బాధపడుతూ నెల్లూరులోని ఓ ప్రైవేట్ ఆసుపత్రిలో చికిత్స పొందుతుండగా, . అయినా ఫలితం లేకపోయింది. పెంచలయ్య వయస్సు 75సంవత్సరాలు.
బొజ్జల గంగసుబ్బరామిరెడ్డి
బొజ్జల గంగ సుబ్బరామిరెడ్డి ఆంధ్ర ప్రదేశ్ మాజీ శాసన సభ్యులు.
శ్రీకాళహస్తి మండలం ఊరందూరు గ్రామంలో 1920 మే 14 వ తేదీన బొజ్జల గంగిరెడ్డి, పోలమ్మ దంపతులకు బొజ్జల గంగసుబ్బరామిరెడ్డి జన్మించారు. వ్యవసాయ కుటుంబానికి చెందిన ఆయన తొమ్మిదో తరగతి వరకు మాత్రమే విద్యాభ్యాసం చేశారు.బొజ్జల గంగ సుబ్బరామిరెడ్డి గ్రామ కమిటీ ఛైర్మన్‌గాను, శాసన సభ్యులుగాను సేవలించారు.
ఆయన భార్య బొజ్జల విశాలాక్ష్మి 1995లోనే మరణించారు. ఆయనకు ఇద్దరు కుమారులు, ముగ్గురు కుమార్తెలు. రాష్ట్ర అటవీశాఖ మంత్రి బొజ్జల గోపాలకృష్ణారెడ్డి రెండో సంతానం.
ఆయన శ్రీకాళహస్తి మండలంలో స్వగ్రామం ఊరందూరులో బుధవారం జనవరి 7 2015 న సాయంత్రం తుదిశ్వాస విడిచారు.
టి.ఎన్.పిళ్ళై
టి.ఎన్.పిళ్ళై క్రీడాపాత్రికేయ లోకానికి గురువుగా ఖ్యాతికెక్కినవ్యక్తి.
ఈయన హైదరాబాదులో సెప్టెంబరు 13 1932 న జన్మించారు.వీరు పూర్వీకులు చెన్నై వాస్తవ్యులు. అయితే చిన్నప్పుడే కుటుంబం హైదరాబాద్‌లో స్థిరపడడంతో ఇక్కడే పాత్రికేయ వృత్తిని మొదలుపెట్టారు. ఆంగ్ల పత్రిక దక్కన్ క్రానికల్‌లో సుదీర్ఘంగా నాలుగు దశాబ్దాలు పనిచేసిన పిైళ్లె పాత్రికేయవృత్తిలో తొలి క్రీడాసంపాదకునిగా రికార్డు సృష్టించారు.ఆయన దక్కన్ క్రానికల్ పత్రికలు క్రీడాపాత్రికేయునిగా 1957నుండి ఉన్నారు.ఆయన 1982 లో న్యూఢిల్లీలో జరిగిన ఆసియా క్రీడలను, 1990లో బీజింగ్ లో జరిగిన ఆసియాడ్ క్రీడలను,1987లో జరిగిన ప్రపంచకప్ క్రికెట్ క్రీడలను గూర్చి అనేక వ్యాసాలను అందించారు. ఆయన మంచి క్రీడా నిర్వాహకునిగా గుర్తింపబడ్డారు.
క్రీడాపాత్రికేయ సలహాదారుగానూ సేవలందించిన పిళ్ళై అఖిల భారత పాత్రికేయ సమాఖ్య, ఏపీ క్రీడాపాత్రికేయ సంఘాలను స్థాపించి వాటికి మార్గనిర్దేశనం చేశారు.
2006లో ఏపీ మహిళా క్రికెట్ సంఘం ఏర్పాటులో ఎనలేని కృషిచేసిన పిళ్ళై.ఆ సంఘానికి కార్యదర్శిగా సుదీర్ఘకాలం కొనసాగారు. జాతీయ మహిళల జట్టు మాజీ కెప్టెన్ పూర్ణిమారావు, ప్రస్తుత కెప్టెన్ మిథాలీరాజ్, వేణుగోపాలరావులాంటి క్రికెటర్ల ఎదుగుదలలో పిళ్ళై పాత్ర మరువలేనిది. 1990లో బీజింగ్ నుంచి ఆసియా క్రీడల వార్తలను పిళ్ళై రిపోర్ట్ చేసిన తీరు అద్భుతం. 
ఆయన ఏప్రిల్ 3 2015 న తన 86వ సంవత్సరంలో తుదిశ్వాస విడిచారు.
డి.టి.యస్.మధుసూదన్‌రెడ్డి
పి.మధుసూధనరెడ్డి తెలుగు సినీ పరిశ్రమలో ప్రముఖ సౌండ్ ఇంజనీర్.ఆయన డి.టి.యస్.మధుసూదన్‌రెడ్డి గా సినీ పరిశ్రమలో సుపరిచితుడు.
కడప జిల్లా పులివెందుల ఆయన స్వస్థలం. 
ఆయన సౌండ్ డిజైనింగ్‌లో విప్లవాత్మక మార్పులతో తెలుగు సినిమారంగాన్ని కొత్త పుంతలు తొక్కించారు. గోవిందా గోవిందా చిత్రంతో రీరికార్డింగ్ అసిస్టెంట్‌గా తన సినీ జీవితాన్ని ప్రారంభించిన ఆయన సిసింద్రీ సినిమాతో ఆడియోగ్రాఫర్‌గా మారారు. 23 ఏళ్ల సుధీర్ఘ కెరీర్‌లో దాదాపు 130 సినిమాలకు సౌండ్ రికార్డిస్ట్, డీటీఎస్ మిక్సింగ్ ఇంజినీర్, ఆడియోగ్రాఫర్‌గా పనిచేశారు. తమ్ముడు, కలిసుందాం రా, మురారి, ఒక్కడు, నువ్వునేను, అతడు, బొమ్మరిల్లు, అరుంధతి, రాజన్న, కిక్, మిర్చి, మనం సినిమాలు ఆయనకు చక్కటి గుర్తింపును తీసుకొచ్చాయి. సమకాలీన తెలుగు చిత్ర పరిశ్రమలోని అత్యుత్తమ సాంకేతిక నిపుణుల్లో ఒకరిగా పేరుగాంచారు.
మధుసూదన్‌రెడ్డికి భార్య (శశి), ఇద్దరు పిల్లలు(సాయిదత్తా,ధనుంజయరెడ్డి) ఉన్నారు.
మధుసూదన్‌రెడ్డి(48) ఏప్రిల్ 20 2015 న ఉదయం హైదరాబాద్‌లో గుండెపోటుతో కన్నుమూశారు.
వినోద్ మెహతా
వినోద్ మెహతా సీనియర్ జర్నలిస్ట్, ఔట్‌లుక్ ఎడిటోరియల్ చైర్మన్. సండే అబ్జర్వర్, ఇండియన్ పోస్ట్, ది ఇండిపెండెంట్, ది పయనీర్ (డిల్లీ ఎడిషన్), ఔట్‌లుక్ లాంటి ఎన్నో పత్రికలను ప్రారంభించి, విజయపథంలో నడిపించిన ఘనతను ఆయన సొంతం. లక్నో విశ్వవిద్యాలయంలో బి.ఎ. పూర్తిచేసారు.
ఆయన ఇప్పుడు పాకిస్తాన్ లో ఉన్న రావుల్పిండిలో 1942 మే 31 న జన్మించారు.
భారతీయ జర్నలిజం లో కురువృద్ధుడి లాంటి సీనియర్ ఎడిటర్ ఆయన. 40 ఏళ్ళ పాటు ఈ వృత్తిలో క్రియాశీలంగా పనిచేసిన వ్యక్తి, తన పెంపుడు కుక్కకు 'ఎడిటర్' అని పేరు పెట్టుకున్నారు.ఆయనకు భార్య (సుమితా) ఉన్నారు, పిల్లలు లేరు.ఎలాంటి డిగ్రీ లేకున్నా... భాషా పటిమ, విశ్లేషణా సామర్థ్యం, తెగింపు లతో అవుట్ లుక్ అనే పత్రికు వ్యవస్థాపక ఎడిటర్.
పత్రికలు మూతపడుతూ... ప్రింట్ జర్నలిజం శకం ముగిసిందని అనుకుంటున్న సమయంలో మాగజీన్ జర్నలిజాన్ని నిబద్ధతతో నిర్వహించి... కొత్తపుంతలు తొక్కించిన కలం యోధుడు వినోద్ మెహతా. రహేజా గ్రూప్ తరఫున వినోద్ మెహతా 1995 అక్టోబర్ లో అవుట్ లుక్ ను ఆరంభించి అద్భుతమైన వ్యాసాలు అందించారు. అనారోగ్యం తో ఎడిటర్ బాధ్యతల నుంచి తప్పుకుని 2012 నుంచి అవుట్ లుక్ కు ఎడిటోరియల్ ఛైర్మన్ గా వ్యవహరించారు.
అర్నబ్ గోస్వామి లాంటి ఎడిటర్లు సైతం.. వినోద్ ను 'జర్నలిజం దేవుడి' గా భావిస్తారు, ఆరాధిస్తారు.
బీ ఏ థర్డ్ క్లాస్ లో పాసయినట్లు చెప్పుకునే వినోద్ మూడు పుస్తకాలు రాసారు. అందులో మూడు జీవిత చరిత్రలు, రెండు తన అనుభవాల సారం (లక్నో బాయ్, ఎడిటర్ అన్ ప్లగ్డ్), ఒకటి సంకలనం (మిస్టర్ ఎడిటర్, హౌ క్లోస్ అర్ యు టు ది పీఎం?).
వినోద్ మెహతా ప్రముఖ బాలీవుడ్ నటి మీనాకుమారి, మాజీ ప్రధాని ఇందిరాగాంధీ కుమారుడు సంజయ్‌గాంధీల జీవిత చరిత్రలను రాశారు. ఆయన రాసిన వ్యాసాలను మిస్టర్ ఎడిటర్, హౌ క్లోజ్ ఆర్‌యూ టూ ది పీఎం అనే పేరుతో 2001లో సంకలనంగా విడుదల చేశారు. ఇటీవల ఎడిటర్ అన్‌ప్లగ్‌డ్ పుస్తకాన్ని ప్రచురించారు. 
అనారోగ్యంతో బాధపడుతున్న మెహతా మార్చి 8 2015న న్యూఢిల్లీలోని అఖిల భారత వైద్య సేవల సంస్థ లో చికిత్స పొందుతూ తుది శ్వాస విడిచారు. ఆయన వయస్సు 73 సం వత్సరాలు. కొద్దికాలంగా ఊపిరితిత్తుల వ్యాధితో ఆయన బాధపడుతున్నారు.
దాసరిపాలెం (భట్టిప్రోలు)
"దాసరిపాలెం" గుంటూరు జిల్లా భట్టిప్రోలు మండలానికి చెందిన గ్రామం.
హైదరాబాదులో పోలీసు నిఘా విభాగం ఎస్.పి. గా పనిచేయుచున్న శ్రీ కనపర్తి కోటేశ్వరరావు, దాసరిపాలెం గ్రామాన్ని ఆదర్శగ్రామం, (స్మార్ట్ విలేజ్) గా తీర్చిదిద్దడానికై దత్తత తీసుకొన్నారు. ఈ సందర్భంగా ఆయన 2015,జూన్-12వ తేదీనాడు, ఆ గ్రామములో ఏర్పాటుచేసిన ఒక సమావేశంలో గ్రామంలో నిర్వహించు అభివృద్ధి పనులను వివరించినారు. [1] 
[1] ఈనాడు గుంటూరు సిటీ; 2015,జూన్-13; 36వపేజీ.
పూసల వీర వెంకటేశ్వరరావు
పూసల వీర వెంకటేశ్వరరావు ప్రముఖ సినిమా రచయిత మరియు దర్శకుడు. 
ఆయన 1941 విజయదశమి రోజున అన్నపూర్ణమ్మ,రామయ్య దంపతులకు జన్మించారు. ఆయన బి.ఎ, ఎల్.ఎల్.బి, పి.జి.డి.ఎల్ విద్యార్హతలు పొందారు. ఆయన రాంగస్థల ప్రవేశాన్ని 1956కీ బాలనటునిగా ప్రారంభించారు.కార్మిక శాఖలో ప్రభుత్వోద్యోగం చేసారు. 1960 నుండి రంగస్థల రచయితగా తన ప్రస్థానాన్ని ప్రారంభించారు. 1968 నుండి సినీమా కథా రచన ప్రారంభించారు.
రచయితగా 64 కథలు రచించిన ఆయన ‘డాలర్ కి మరో వైపు' సినిమాతో దర్శకుడిగా పరిచయమయ్యారు. చదువుకునే రోజుల నుండి నాటకరంగంపై పూసలకు మంచి పట్టుంది. ఆయన రచించిన, నటించిన ‘మండువ లోగిలి' నాటకానికి బళ్లారి రాఘవ అవార్డుతో పాటు పలు అవార్డులు అందుకున్నారు. నటుడు జయప్రకాష్‌రెడ్డి ఏకపాత్రాభినయం చేసిన అలెగ్జాండర్ నాటకానికి పూసల దర్శకత్వం వహించారు. ఈ నాటకానికి పలువురి ప్రశంసలు లభించాయి. 
పూసలకు భార్య, ముగ్గురు కుమారులు, ఒక కుమార్తె ఉన్నారు.
ఆయనకు హైదరాబాద్‌లోని ఓ ప్రైవేట్ ఆస్పత్రిలో బైపాస్ సర్జరీ జరిగింది. అది విజయవంతమైనప్పటికీ కిడ్నీ సంబంధిత వ్యాధి కారణంగా ఫిబ్రవరి 15 2015 ఆదివారం ఉదయం 5 గంటలకు తుది శ్వాస విడిచారు.
ఇర్విన్ రోజ్
ఇర్విన్ అల్లాన్ రోస్ (జూలై 16, 1926 – జూన్ 2, 2015) ప్రఖ్యాత అమెరికన్ జీవ రసాయన శాస్త్రవేత్త. అవాంఛనీయ ప్రోటీన్‌లను నాశనం చేసే కణాలను కనుక్కొన్నందుకు రోజ్ 2004లో రసాయన శాస్త్ర విభాగంలో నోబెల్ బహుమతి అందుకున్నారు. సర్వికల్ క్యాన్సర్, సిస్టిక్ ఫిబ్రోసిస్ వంటి వ్యాధులకు నూతన చికిత్సలను ఆవిష్కరించడానికి ఈయన పరిశోధనలు పనికొచ్చాయి.
రోజ్ అమెరికా లోని బ్రూక్లైన్(న్యూయార్క్) లో జ్యూయిష్ కుటుంబంలో ఎల్లా(గ్రీన్‌వాల్డ్) మరియు హారే రాయ్‌జే దంపతులకు జన్మించారు.రోజ్ వాషింగ్టన్ విశ్వవిద్యాలయంలో రెండవ ప్రపంచయుద్ధంలో నావీలో పనిచేయుటకు ఒక సంవత్సరం ముందు చేరాడు. యుద్ధం నుంచి వచ్చిన తరువాత ఆయన 1948 లో బి.ఎస్ మరియు 1952 లో జీవ రసాయన శాస్త్రంలో పి.హెచ్.డి ని చిగాగో విశ్వవిద్యాలయం నుండి పొందారు. ఆయన 1954 నుండి 1963 వరకు యాలే స్కూల్ ఆఫ్ మెడిసన్ లో జీవ రసాయన శాస్త్ర విభాగంలో అధ్యాపకునిగా పనిచేసారు. ఆ తరువాత 1963 లో ఆయన ఫాక్స్ ఛేజ్ క్యాన్సర్ సెంటర్ లో 1963 లో చేరి ఆయన 1995 లో పదవీవిరమణ వరకు అక్కడే పనిచేసారు. ఆయన 1970 లో పెన్సిల్వేనియా విశ్వవిద్యాలయంలో భౌతిక జీవ రసాయన విభాగంలో ప్రొఫెసర్ గా పనిచేసారు. ఆయన కాలిఫోర్నియా విశ్వవిద్యాలయలోని ఇర్విన్ స్కూల్ ఆఫ్ మెడిసిన్ లో ఫిజియాలజీ మరియు బయోఫిజిక్స్ విభాగాలకు ప్రొఫెసర్ గా యున్నారు. అచ్చటనే ఆయనకు 2004 లో నోబెల్ బహుమతి ప్రకటించబడినది.
ఇర్విన్ రోజ్ పిలడెల్ఫియాలో ఫాక్స్ ఛేజ్ క్యాన్సర్ సెంటర్ లో పనిచేయునపుడు అనేక మంది పోస్టు గ్రాడ్యుయేట్ విద్యార్థులకు శిక్షణ నిచ్చారు. 'కిస్‌ ఆఫ్‌ డెత్‌' సర్వైకల్‌ క్యాన్సర్‌, సిస్టిక్‌ ఫైబ్రోసిస్‌ వ్యాధులకు మూలకారకాలు ప్రోటీన్లను జీవకణాలు ధ్వంసం చేసే ప్రక్రియను కనుగొ న్నందుకు ఇర్విన్‌రోజ్‌ను నోబెల్‌ బహుమతి వరించింది. ఆయన 2015 జూన్ 2 న డీర్‌ఫీల్డ్, మసాచుసెట్స్ లో మరణించారు.
పర్వతనేని మల్లిఖార్జునరావు
పర్వతనేని మల్లిఖార్జునరావు సుప్రసిద్ధ సినిమా నిర్మాత.ఆయన 70వ దశకంలో తెలుగులో అనేక మంచి చిత్రాలను నిర్మించారు.
ఆయన 1935 జూలై 27న కృష్ణా జిల్లాలో జన్మించారు.
ఆయన సినిమాలపై మక్కువతో మధుపిక్చర్‌, భారతీ ఇంటర్‌, నేషనల్‌, సునందిని పిక్చర్స్‌ పతాకంపై పలు తెలుగు, హిందీ చిత్రాలను నిర్మించారు. 1965లో జ్వాలాద్వీప రహస్యం (కాంతారావు- విఠలాచార్య)..ఆయన తొలి చిత్రం. ఆ తర్వాత ఇద్దరు మొనగాళ్ళు, మంచి కుటుంబం, మంచి మిత్రులు, ఇంటి గౌరవం, ఇంటికోడలు, మహాబలుడు, నేనంటే నేనే తదితర చిత్రాలను నిర్మించారు. హిందీలో హిమ్మత్‌ (జితేంద్రతో), కీమత్‌ (ధర్మేంద్ర, రేఖ), మౌసుమ్‌ (సంజరుకుమార్‌) చిత్రాలను నిర్మించారు. 1976లో ఈ చిత్రానికి రాష్ట్రపతి ప్రశంసలు లభించాయి. ఇవికాక సంజోగ్‌, ఆగాడిన్‌ ఆదిరాత్‌, ఏతో ఖనాల్‌ హోగయా, ఏ దేశ్‌, ఈశ్వర్‌ తదితర చిత్రాలు నిర్మించారు. జ్వాలాద్వీప రహస్యం, ఇద్దరు మొనగాళ్లు, మంచి కుటుంబం, మంచి మిత్రులు, ఇంటి గౌరవం, ఇంటి కోడలు, మహాబలుడు, నేనంటే నేనే లాంటి చిత్రాలను నిర్మించి తెలుగు ప్రేక్షకుల అభిమానం పొందారు. బాలీవుడ్‌ లో కూడా హిమ్మత్, కీమత్, వౌసమ్, సంజోగ్, ఏతో ఖమాల్ హోగయా, ఏ దేశ్, ఈశ్వర్ వంటి చిత్రాలను నిర్మించి తెలుగు పతాకాన్ని ముంబాయిలో ఎగురవేశారు. 1976లో రాష్ట్రపతి ప్రశంసలు అందుకున్నారు.
ఆయనకు భార్య, ఇద్దరు కుమారులు ఉన్నారు. 
పర్వతనేని మల్లిఖార్జునరావు (76) ఫిబ్రవరి 21 2012 న మంగళవారం ఉదయం హైదరాబాద్‌లోని మెడ్విన్‌ ఆసుపత్రిలో మృతి చెందారు. గత కొంతకాలంగా ఆయన అనారోగ్యంతో బాధపడుతున్నారు.
ఆకర్షణ సిద్ధాంతం
ఆకర్షణ సిద్ధాంతం ఈ కింది వాటిలో ఏదయినా కావచ్చు:
ఉపేంద్ర
ఉపేంద్ర (Upendra) కొందరు భారతీయుల పేరు.
కట్టవాని చెరువు
"కట్టవాని చెరువు" కృష్ణా జిల్లా గుడ్లవల్లేరు మండలానికి చెందిన గ్రామం.
సముద్రమట్టానికి 9 మీ.ఎత్తు
గుడివాడ, పెడన, హనుమాన్ జంక్షన్, మచిలీపట్నం
పెడన, గుడివాడ, ముదినేపల్లి, గూడూరు
గుడ్లవల్లేరు, ముదినేపల్లి నుండి రోడ్దురవాణా సొకర్యం ఉంది. రైల్వేస్టేషన్ విజయవాడ 60 కి.మీ
జిల్లాపరిషత్ హైస్కూల్, వడ్లమన్నాడు
ఈ గ్రామములో 20 ఎకరాలలో విస్తరించియున్న ఈ చెరువులో, 5 దశాబ్దాల తరువాత, 2016, మే-2వతేదీనాడు, నీరు-చెట్టు పథకంలో భాగంగా, 17 లక్షల రూపాయల అంచనా వ్యయంతో, పూడికతీత పనులు ప్రారంభించారు. [4]
క్రిందటి సంవత్సరం వర్షాలవలన పూడిక తీత పనులను సజావుగా నిర్వహించలేకపోవడం వలన, 2017, ఫిబ్రవరి-18న ఈ చెరువులో మరల రెండవసారి పూడికతీత పనులను 25 లక్షల రూపాయల అంచనా వ్యయంతో, పొక్లెయిన్లతో ప్రారంభించారు. ఈ పూడిక మట్టిని ట్రాక్టర్లతో, గ్రామములోని పంచాయతీ కార్యాలయం మెరక చేయుటకు, పేదల ఇళ్ళస్థలాలకు, హిందూ, ముస్లిం, క్రైస్తవ శ్మశానాల బరంతు పనులకు వినియోగించుచున్నారు. [5]
రెండెకరాల విస్తీర్ణంలో నెలకొన్న ఈ వెరువు పూడికతీత పనులను, 60 సంవత్సరాల తరువాత, 9.3 లక్షల అంచనా వ్యయంతో, కూలీలకు 4,850 పనిదినాల అంచనాతో, 2017, మార్చి-27న ప్రారంభించారు.[6]
2013 జూలైలో ఈ గ్రామ పంచాయతీకి నిర్వహించిన ఎన్నికలలో శ్రీ అబ్దుల్ లతీఫ్ భుట్టో, సర్పంచిగా ఎన్నికైనారు. శ్రీ పల్లెం దత్తేశ్వరరావు ఉప సర్పంచిగా ఎన్నికైనారు. [3]
వరి, అపరాలు
వ్యవసాయం
[1] ఈనాడు అమరావతి; 2015, జూన్-17; 30వపేజీ.
[2] ఈనాడు అమరావతి; 2015, జూలై-15; 29వపేజీ.
[3] ఈనాడు అమరావతి; 2015, అక్టోబరు-6; 25వపేజీ.
[4] ఈనాడు అమరావతి/గుడివాడ; 2016, మే-3; 1వపేజీ. 
[5] ఈనాడు అమరావతి/గుడివాడ; 2017, ఫిబ్రవరి-19; 1వపేజీ. 
[6] ఈనాడు అమరావతి/గుడివాడ; 2017, మార్చి-28; 2వపేజీ.
బాసినపాడు
"బాసినపాడు" కృష్ణా జిల్లా బంటుమిల్లి మండలానికి చెందిన గ్రామం.
బాసినపాడు గ్రామానికి చెందిన శ్రీ గమిడి ఏడుకొండలు, లక్ష్మి దంపతులు వ్యవసాయ కూలీలుగా జీవనం సాగించుచున్నారు. వీరి కుమారుడు శివనాగరాజు, ఆర్తమూరు జిల్లా పరిషత్తు ఉన్నత పాఠశాలలో చదివి, 2014-15 విద్యా సంవత్సరంలో 10వ తరగతి పరీక్షలు వ్రాయగా, ఈ విద్యార్థి, అ పరీక్షలలో 10/10 గ్రేడ్ మార్కులు సాధించాడు. ఈ సందర్భంగా, ఈ విద్యార్థికి, మాకాల ఈశ్వరమ్మ, వెంకట సుబ్బారావు దంపతుల ఙాపకర్ధం, వారి కుమారుడు, జీవిత బీమా సంస్థ అధికారి అయిన శ్రీ మాకాల రత్నారావు, రు. 2,116-00 నగదు ప్రోత్సాహక బహుమతిని అందజేసినారు. [1] 
సముద్రమట్టానికి 8 మీ.ఎత్తు
పెడన, మచిలీపట్నం, గుడివాడ, భీమవరం
బంటు;మిల్లి, గూడూరు, ముదినేపల్లి, గుడ్లవల్లేరు
మండల పరిషత్ పాఠశాల
కోరుకొల్లు, అల్లూరు నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 80 కి.మీ
[1] ఈనాడు కృష్ణా; 2015, జూన్-17; 5వపేజీ.
ఇందిర రామమూర్తి
ఇందిర రామమూర్తి ప్రముఖ అబ్సెస్ట్రిసియన్ మరియు గైనకాలజిస్టు.
ఆమె ప్రసిద్ధ ఆయుర్వేద వైద్యులు ఆచంట లక్ష్మీపతి మరియు తమిళనాడు రాష్ట్రానికి వైద్యమంత్రిగా పనిచేసిన ఆచంట రుక్మిణమ్మ ల ఏకైక కుమార్తె.ఆమె 1920 లోజన్మించారు. ఆమె ప్రసిద్ధ న్యూరో సర్జన్ అయిన ను వివాహం చేసుకున్నారు. ఆయన "న్యూరోసర్జన్ పితామహుడు"గా ప్రసిద్ధుడు.
ఆమె రాయల్ కాలేజ్ ఆఫ్ ఆబ్స్టెట్రిషియన్స్ మరియు హైనకాలజిస్టులో ఫెలోగా యున్నారు. ఆమె ఫెడరేషన్ ఆఫ్ ఆబ్‌స్టెట్రిక్స్ అండ్ గైనకాలజికల్ సొసైటీస్ ఆఫ్ ఇండియాలో సభ్యులు. ఆమె మద్రాసు మెడికల్ కాలేజి లోనూ మరియు ప్రభుత్వ మెటర్నిటీ హాస్పటల్ లో హైనకాలజీవిభాగంలో గౌరవ ఫొఫెసర్ గా కూడా పనిచేసారు. ఆమె "ఆబ్‌స్టెట్రిక్స్ మరియు గైనకాలజీ" విభాగానికి అధిపతిగా కూడా పనిచేసారు.
ఆమెకు ఇద్దరు కుమారులు. వారు ప్రముఖ జర్నలిస్టు ఆర్.విజయరాఘవన్ మరియు న్యూరోసర్జన్ రవి రామమూర్తి
ఆమె 2009 నవంబరు 7 న మరణించారు.
రవి వీరెల్లి
కవిగా, వాకిలి అంతర్జాల పత్రిక సంపాదకునిగా తెలుగు సాహిత్యలొకానికి పరిచయమయిన రవి వీరెల్లి పూర్తి పేరు వీరెల్లి రవిందర్ రెడ్డి.
రవి వీరెల్లి కరీంనగర్ జిల్లా శంకరపట్నం మండలంలోని ఆముదాలపల్లి గ్రామంలో 1968లో జన్మించాడు. నాగపూర్ యూనివర్సిటీ నుండి 1990లో ఇంజనీరింగ్ పట్టా తీసుకున్నాక ఢిల్లీలో కొన్నాళ్ళు, ఆ తర్వాత హైదరాబాద్ లో కొన్నాళ్ళ పాటు పనిచేసి 1997లో అమెరికా వెళ్ళారు. ప్రస్తుతం వర్జీనియాలో ఐ.టి. మేనేజర్ గా పనిచేస్తున్నారు. 2012లో "దూప", 2017లో "కుందాపన" కవితా సంకలనాలని ప్రచురించారు. 2012 నుండి వాకిలి మాస పత్రిక సంపాదక బాధ్యతలు నిర్వహిస్తున్నారు. అమెరికా తెలుగు సంఘం వారు ప్రచురించే “అమెరికా భారతి” పత్రికకి కూడా సంపాదకునిగా వ్యవహరిస్తున్నారు. 2013 నాట్స్ సావనీర్ కి, 2014 ఆటా సావనీర్ కి సంపాదకత్వం వహించారు.